qundao/data-zh-poetry huggingface dataset:
题崔氏所藏豫章吴彦英岁寒三友图
作者：石宝
朝代：明
体裁：古风

孝芬家藏三友图，峥嵘相照冰雪孤。豫章名墨出道子，挥毫扫素能如此。当轩一见毛骨竦，已觉足踏空山里。朔风如刀铲丘垤，阴崖一夜玄冰裂。万壑千岩惨不舒，菑翳塞涂桑檿折。磥砢独有松凌风，疏篁亦与梅花同。铁肝石胆可沥视，不独能显还能穷。大夫森森气千尺，卫武流风映淇澳。谁言处士盗虚名，林逋老去清如玉。忆昔东风繁盛时，妖红靓绿斗春姿。桃花柳花各驰骋，笑人冷落颦栖迟。富贵徒知轻澹泊，宁知世态终摇落。万种豪华一夕尽，谁人颜色还如昨。天王昨夜召匠氏，玉帛待献明堂里。榱桷如云匝地垂，隆然巨栋中天起。伶伦奏乐来鸣凤，调珍列鼎庖人送。笙箫晓入轩辕庭，和羹夜落高宗梦。嗟哉迟速有命奚可诬，丈夫未遇聊踌蹰。知我岂无鲍叔义，国士亦有睢阳须。贞心劲节可相保，荣辱背弃非吾徒。君不见今人但知暖胜寒，多少人家爱牡丹。洛阳丹青布天下，我看君画心独欢。
题徐子仁远游卷
作者：石宝
朝代：明

青鞋踏破未辞劳，万里长风振布袍。游不为人真浩荡，书能名世自英豪。秦碑夜抉苔侵肘，石鼓朝临电拥毫。闻道三山犹胜迹，烦君入海更寻鳌。
题李冬官时升墨竹
作者：石宝
朝代：明

淇园园中万竿竹，疏如离人密如簇。清阴不逐梧桐梢，高干还来凤凰宿。长空夜寒云不流，凤凰雍雍鸣上头。娲皇倚听截笙管，一十二簧声递换。汉中郎笛秦女箫，律吕随风切云汉。君不见王子猷，此君不可一日无。又不见阮嗣宗，中林啸傲仍提壶。谪仙之裔亦爱此，高兴复与前人殊。欲劙老节纪故事，汗青滴滴秋霜孤。枝柯琐屑亦不弃，急呼毛颖濡其须。上下百千万亿载，潜光寒骨蒙褒诛。嗟哉虚心致用君子器，乘时钓宠非吾徒。为语徂徕及新甫，同盟岁晏期不渝。
题李后主画鹌鹑
作者：石宝
朝代：明

翠袖成围紫殿深，曾看一胜抵千金。如何解甲临城日，不及山禽有斗心。
题李宗一扇
作者：石宝
朝代：明

空江满秋色，回首见东山。旧日垂竿侣，攀龙久未还。
题林郎中瞻云卷
作者：石宝
朝代：明

南望乌石山，白云何悠悠。下有仙人居，玉宇对琼楼。开笼纵白鹤，凿沼盘苍虬。楼前树茏葱，结实长千秋。仙人不下堂，白发初蒙头。养雏能冲霄，一一动宸旒。衔来五色书，闪烁银垂钩。大雏奋四海，健翮横九州。小雏鸣朝阳，逸响和鸣球。仰窥白云飞，怅然念远游。开轩列屏素，遍与良工谋。图兹一寸心，聊以纾百忧。南山突兀起，海水东南流。长松耸孤翠，阴壑风飕飕。王母开瑶池，旨酒复嘉羞。紫气浮霞觞，宴集多仙俦。酒酣迭称寿，屈指不计周。笑指海上山，消摇发清讴。
题沈石田游张公洞诗画
作者：石宝
朝代：明

南楼午梦袪复生，长风掣卷双眼明。姑苏沈翁得名旧，不独画好诗更精。敷金山头片明出，张公洞口春云横。跻攀始信老益壮，貌写不遣神遗情。立当空谷虎豹栗，吟入窈幽夔魍惊。不知元气已渗泄，宛见石笋俱峥嵘。层峦绝巘触遐思，百岁几日能閒行。纵无健步斗石角，愿借地圭湔尘缨。江湖亦与廓庙等，富贵何止蝉翼轻。青山白发自夙约，今我秋霜已数茎。
题清江捕鱼图
作者：石宝
朝代：明

江上轻风吹短蓑，江边渔父动渔歌。漫将芳饵投湖渚，犹恐扁舟惊芰荷。凫鸭不妨随锦缆，鲂鲨须为掷金梭。濠梁真乐谁图画，坐觉滩声生素波。
题瓜瓞图为刘验封
作者：石宝
朝代：明

冈头十亩春膏足，晓色和烟放新绿。雕云扑地正离离，忽睹金葩明绣褥。长茎短蔓相钩连，巨瓜小瓞珠璧联。蛟龙得雨欲飞走，虎豹出穴犹联拳。谁言将军印如斗，掇取累累系双肘。分明酿作清冷泉，丹砂玉屑争春妍。士庶不敢轻疐龁，锦幕献将天子前。忆昔名工发毫素，岂乏青山与茂树。长风悠悠度阡陌，平林蔼蔼幪烟雾。谬说根从海上移，直疑家近青门住。文章五色未足雄，子孙千亿将无同。周人昨夜奏丝竹，此意犹播声诗中。瓜瓞兮绵绵，绵绵兮瓜瓞。为君再颂大雅篇，齿颊依稀洞冰雪。
题程廷臣荣感卷
作者：石宝
朝代：明

古树萧萧带远风，百年心在此声中。池头使者归王母，垄上耕人忆德公。高盖拥闾朝起凤，玉书幪锦夜垂虹。酬恩莫道非絪鼎，草色龟趺雨露同。
题程正郎蟾宫折桂琼林锡宴诗卷
作者：石宝
朝代：明

蟾宫前后交桂阴，桂气袭人寒不禁。吴刚倚斧夜不寐，兔毫冷浸冰壶深。青袍绿鬓谁氏子，独上云霄亲折取。归时不遣素蛾知，两腋西风日千里。东风吹尘红映道，恩光著袍绿如草。男儿得意非寻常，出门仰天气浩浩。雕琼作树瑶作华，乘春早宴仙人家。蓦听虞韶杂鸣凤，停杯一啸凌紫霞。
题老子出关图
作者：石宝
朝代：明

南山爽气开秋晴，紫蜺抱天西北横。关门令尹早闻道，周柱下史能研精。青牛脚健风雨急，彤芝作盖云峥嵘。乾坤合放双眼碧，河汉欲绕飙轮行。洼盈白黑万物理，浩荡广莫真人情。无为始知有至治，抱一可与言长生。崆峒山前逢广成，海上旧结安期盟。露桃神枣共春色，云际彷佛闻竽笙。江楼夜悄醉华月，文星燄属三台明。瑶宫银阙望缥缈，青骡谁识芙蓉城。大江东流秋水清，梧冈日上天鸡鸣。千金为寿未足贵，愿逐群仙歌太平。
题董太守连枝巷
作者：石宝
朝代：明

手泽经年在，深悲人未知。陟冈空有望，同被己无时。老堕风前泪，灵钟雨后芝。他年群从辈，长合诵遗诗。
题都下主人壁
作者：石宝
朝代：明

久出易春衣，田园苦未归。兴同花漫发，身与燕俱飞。古剑双明雪，残编几绝韦。金张虽可属，意不在光辉。
题长春轩诗卷
作者：石宝
朝代：明

春阳无恒燠，春雨无恒滋。如何轩中人，日咏长春诗。岂有师文弦，如彼鲁阳麾。至哉万化源，舒惨固自知。庭除辟馀壤，百卉纷及时。春兰色可悦，秋菊亦垂垂。脩树交清阴，好鸟鸣高枝。俯窥华实繁，仰视风霆驰。吟啸皆春风，习习被朱丝。有时掔坠露，咀嚼疗晨饥。乃知广文饭，不异商岭芝。平生执经人，庙堂今设施。珍重葱郁间，或有栋梁姿。
题阳和楼
作者：石宝
朝代：明

南北襟喉此路岐，一方钲鼓控三陲。不妨楼观高千尺，剩为江山得几诗。平仲有才当锁钥，细侯无事下襜帷。登临几触先忧眼，廊庙江湖有所思。
风中花
作者：石宝
朝代：明

春花有殊色，何事逐风流。欲堕还依水，频飞不过楼。托枝怜命薄，倾国使人愁。愿落帘栊里，遗香尚及秋。
餔糟吟
作者：石宝
朝代：明

高堂置酒白日驩，颠裳倒屦意未阑。主人不惜珠璧碎，刲麟剥凤充朝餐。西池鼓发纵牛饮，烂醉掣断曼缨冠。狂歌剧舞无夜旦，宫商错乱知谁弹。春缸绿沸壮士喜，红笼晓开鹦鹉死。尽脱金貂岂论钱，不妨曲蘖多成市。湘南遗老坐叹息，斜日烘颜亦酣色。江上何人更唱歌，千愁万恨无人识。
饮伯诚轩中
作者：石宝
朝代：明

危楼带酒更凭阑，细雨斜风十月寒。云乱直疑翻手作，天低欲碍举头看。百年歌啸存知己，一味清閒是好官。莫把东山容易卧，几多青眼望长安。
饮归
作者：石宝
朝代：明

罢饮高坡巷，归途月色新。玄黄非我马，关柝是何人。积雨冲泥淖，微风振羽鳞。一朝开口笑，聊息百年身。
饮鲍云瑞庄
作者：石宝
朝代：明

城柳初尽处，薄霭开空明。潦降古洲出，千里关寸情。断岸带芳草，远树啼残莺。钓艇日往还，或有羊裘生。下马对尊斝，故人相与倾。坐久出歌舞，柔风濯长缨。落霞酣野色，吟蛩战秋声。长恐西日下，衢路立屏营。
香奁曲
作者：石宝
朝代：明

玉堂金马少年身，云髻空妆别样新。红叶一枝箫一管，殷勤寄与凤楼人。绣檀雕枕阁莲花，紫锦裁衫露藕芽。西望银河刚只尺，好乘秋水上仙槎。
香奁曲·其一
作者：石宝
朝代：明

玉堂金马少年身，云髻空妆别样新。红叶一枝箫一管，殷勤寄与凤楼人。
香奁曲·其二
作者：石宝
朝代：明

绣檀雕枕阁莲花，紫锦裁衫露藕芽。西望银河刚只尺，好乘秋水上仙槎。
高宗宫词
作者：石宝
朝代：明

月射罘罳动绮烟，合欢花下夜张弦。太平公主来称寿，玉带朱袍舞帝前。
鹿泉
作者：石宝
朝代：明

白鹿今何在，清泉故自流。淮阴祠下道，芳草漫生愁。
麦场
作者：石宝
朝代：明

上场新麦高嶙峋，手拥云汉批鱼鳞。赤骡双拖碧玉轮，碾碎场头青草茵。咿轧车鸣石径路，轰腾马跃长河津。云烟豁开珠贝出，金网决断珊瑚新。扬锹直上一百尺，海风捲波生细尘。较然神农别贤否，糠秕不与谷实伦。青钱坠地量满斛，男颜欢悦女不颦。明朝报神荐？？，十口幸免为饥人。寄语城中冗食者，百谷由来皆苦辛。
麦场
作者：石宝
朝代：明
体裁：古风

上场新麦高嶙峋，手拥云汉批鱼鳞。赤骡双拖碧玉轮，碾碎场头青草茵。咿轧车鸣石径路，轰腾马跃长河津。云烟豁开珠贝出，金网决断珊瑚新。扬锹直上一百尺，海风捲波生细尘。较然神农别贤否，糠秕不与谷实伦。青钱坠地量满斛，男颜欢悦女不颦。明朝报神荐��，十口幸免为饥人。寄语城中冗食者，百谷由来皆苦辛。
黄雀
作者：石宝
朝代：明

小小黄雀群，鲜鲜刷毛羽。跃跃笑飞鹏，啾啾学鹦鹉。雀来吾语尔，尔德焉比数。乾鹊能知风，商羊亦知雨。雎鸠知定匹，慈乌知返乳。尔既无可称，喧嚣竞为伍。窃谷不厌多，趋炎赴堂宇。天下羽族中，吾于尔何取。去去远吾庐，莫待我鸣鼓。
鼓不绝
作者：石宝
朝代：明

邻巷相见语，兹农薄收成。何缘累旬日，箫鼓未绝鸣。东家男已长，西家女将行。羔雁来问吉，鸡豚往通名。置宴召宾侣，责逋急官征。斛粟易百钱，入坐恐未盈。花颜照四席，典客稽考明。布帛身不著，妻子徒力耕。违俗惧乖义，先王近人情。歌管沸两耳，中心悁且惊。但见蚁杯绿，不知鲂尾赪。凭君听箫鼓，中有劳者声。
题瞽者游湖
作者：石应奎
朝代：明
体裁：七言绝句

山色花明眼底无，因儿扶杖过西湖。暗思堤上风光好，消受香风酒一壶。
郊行和韵
作者：石文睿
朝代：明
体裁：六言诗

云散峰晴海角，樵声牧唱山根。客唤潮来石渡，鸟翻花落蓬门。
五云宫
作者：石无用
朝代：明
体裁：七言律诗

今夜谁家是宿处，五云宫里最清幽。羽衣松底声三弄，荷叶池中月一钩。苔衬落花疏点翠，风吹林竹乱吟秋。更阑对烛心如洗，一卷南华说到头。
上恒岳庙
作者：石昆玉
朝代：明
体裁：七言律诗

浮浮海气拥危峦，拨石寻涂几屈盘。直到天惟差一握，问离日可勾三竿。洞深黑帝从中出，地远苍雕向下看。游客竦身疑碍顶，羽人何处立星坛。
恒岳
作者：石昆玉
朝代：明
体裁：七言律诗

复嶂蛇蛇镇冀幽，土兼水德象波流。高撑作柱长分带，广列为屏细结楼。五岳合看当顶角，三云蟠出逼旄头。地灵茅氏仙于此，未必能骑鹄尽游。
同穆敬甫舟中作
作者：石星
朝代：明
体裁：七言律诗

回首云深蓟北台，不缘五斗赋归来。江湖我适扁舟兴，廊庙君终济世材。寒色侵人乡梦断，涛声入夜锦帆开。平生击楫成何事，起向灯前歌莫哀。
题旌忠祠
作者：石星
朝代：明
体裁：七言律诗

盛代孤忠北斗看，经过还复拜衣冠。霜飞六月金台惨，风起千秋易水寒。谏草独明臣节在，死生终藉主恩宽。椒浆欲奠愁回辙，雨血萧萧木叶丹。
与二十二弟
作者：石沆
朝代：明

曾骑竹马妄追风，经世衰荣约略同。俱是贱人牛口下，未离故态雁行中。
中秋
作者：石沆
朝代：明

江村此夕意如何，道是桥平水不波。仿佛空中倚楼阁，分明镜里现山河。当筵自对贤人酒，得意闲吟孺子歌。明月若教陪尽夜，只拚清露湿渔蓑。
去岁中秋
作者：石沆
朝代：明

去岁中秋月，江南水上天。剥菱烦伎手，煮茗汲僧泉。即事浑如昨，追欢已隔年。算迟婚嫁了，还弄五湖烟。
口号送邻家米
作者：石沆
朝代：明

东邻雨湿火难吹，斗米田家尚可为。晚稻未舂潮水白，早红先送救公饥。
夏日寄怀南逸士
作者：石沆
朝代：明

南邻何异北山居，黄草衣裳白草庐。闲却农桑事吟弄，不教风月著空虚。
夜催花
作者：石沆
朝代：明

漏鼓无声清露寒，西楼残月夜漫漫。飞觞莫讶花催急，世界宜横醉眼看。
夜听琵琶
作者：石沆
朝代：明

娉婷少妇未关愁，清夜琵琶上小楼。裂帛一声江月白，碧云飞起四山秋。
客有姑苏约奉柬
作者：石沆
朝代：明

松院袈裟苇岸罾，太湖渔父虎丘僧。因君来约同相访，月好风清能不能。
宿城中旧房
作者：石沆
朝代：明

从教雁侣失潇湘，春色年年暗洞房。遗得一枝花影子，夜深随月转西廊。
寄敏上人
作者：石沆
朝代：明

别来多雨更多风，野水苍茫浸碧空。惆怅数枝憔悴柳，不堪持赠胆瓶中。
寄莲宇上人
作者：石沆
朝代：明

忆昔相从春水残，桃花映竹鸟啼山。半年好景违僧舍，十月西风凋客颜。短褐羞如黄叶舞，方袍定似白云闲。草堂莲社天南北，惆怅幽期隔往还。
岁暮不及去城中偶吟
作者：石沆
朝代：明

空野平无盗，长河冻绝船。城中未可去，江上正堪眠。饱饭何曾缺，烧柴不费钱。且从俗人语，打夥过残年。
广陵纪梦
作者：石沆
朝代：明

春尽他乡梦，云林思杳然。落花溪水上，斜日洞门前。鹤去游城郭，春来弄管弦。倚阑怀胜事，光细月初弦。
归来吟
作者：石沆
朝代：明

只成无喜亦无憎，随处看山倚瘦藤。烟雨楼台浑在寺，水蔬家世半皈僧。一闲可敌三公贵，只眼真传六祖灯。漫道秋江鱼事美，月明空坐板桥罾。
扫张氏妇墓
作者：石沆
朝代：明

云归巫峡雨阳台，杜宇声声唤不回。惟有春风最怜惜，墓田收拾纸钱灰。
拟寒山我见世中人二首
作者：石沆
朝代：明

我见世中人，日夜心兵动。布帛不遮寒，齑盐不塞空。欲求安乐法，错认逍遥梦。米大一粒珠，分应六门用。我见世中人，开口便讲理。将理与人争，还是不明理。多争理在伊，少争理在你。争人所不争，不争之争矣。
拟寒山我见世中人二首·其一
作者：石沆
朝代：明

我见世中人，日夜心兵动。布帛不遮寒，齑盐不塞空。欲求安乐法，错认逍遥梦。米大一粒珠，分应六门用。
拟寒山我见世中人二首·其二
作者：石沆
朝代：明

我见世中人，开口便讲理。将理与人争，还是不明理。多争理在伊，少争理在你。争人所不争，不争之争矣。
文翼侄草堂
作者：石沆
朝代：明

结构离人境，经营到野田。春光莺语外，秋色雁行边。室小刚容膝，墙高不过肩。个中些子意，应与会人传。
新墙门
作者：石沆
朝代：明

北屋连江面远峰，水禽山鹿谩相从。径因待月还宜曲，门为藏春再设重。雨暗蘼芜分绿锁，天晴杨柳借云封。攻琴乐酒年来癖，更好垂帘称懒慵。
新春杂兴
作者：石沆
朝代：明

一囊置我琴，一囊置我笛。明月照寒江，扁舟吊采石。
无题
作者：石沆
朝代：明

落日早凉归，看山倚竹扉。水清仍可鉴，云薄不成衣。腐草萤低照，疏林鸟乱飞。平生蓑笠意，不在富春矶。
有怀
作者：石沆
朝代：明

远村幽壑独徘徊，云护柴扉雪护苔。尽日溪边倚枯柳，白鸥何事不飞来。
杂兴
作者：石沆
朝代：明

饱罢披书便理瓜，闲中谁道没生涯。遣情亦要宽沽酒，醒睡还须窄煮茶。细草篱根侵病菊，古苔阶面覆残花。傍人不解侬家事，只道贪闲不管家。
梦中吟
作者：石沆
朝代：明

树老何年寺，山深此夜钟。一僧眉拄地，教我学南宗。
江门拟白三十首（录二首）
作者：石沆
朝代：明

何处春偏胜，江门自好风。酒旗斜路口，花信短墙东。多病一居士，双鬟二小童。题诗嵩雒去，可是白家翁。何处春偏胜，江门旧草堂。和风团燕雀，迟日散牛羊。细草当窗绿，残花隔水香。老狂犹稚子，拍手咏沧浪。
江门拟白三十首（录二首）·其一
作者：石沆
朝代：明

何处春偏胜，江门自好风。酒旗斜路口，花信短墙东。多病一居士，双鬟二小童。题诗嵩雒去，可是白家翁。
江门拟白三十首（录二首）·其二
作者：石沆
朝代：明

何处春偏胜，江门旧草堂。和风团燕雀，迟日散牛羊。细草当窗绿，残花隔水香。老狂犹稚子，拍手咏沧浪。
溪边
作者：石沆
朝代：明

昨夜溪桥上，南畦看稻还。解襟聊濯足，对影暂开颜。群动无时息，几人如我闲。独行还独坐，凉月上东山。
漫兴二首
作者：石沆
朝代：明

竹影清溪路，花藏白石岩。病偏宜短褐，老不废长镵。阶水鹅儿浴，池泥燕子衔。尽堪吟弄去，风月两三函。窗下兀兀坐，人闲事事疏。乱山看过画，堆案读残书。细雨衔杯后，微风隐几余。不劳渔父问，方寸已空虚。
漫兴二首·其一
作者：石沆
朝代：明

竹影清溪路，花藏白石岩。病偏宜短褐，老不废长镵。阶水鹅儿浴，池泥燕子衔。尽堪吟弄去，风月两三函。
漫兴二首·其二
作者：石沆
朝代：明

窗下兀兀坐，人闲事事疏。乱山看过画，堆案读残书。细雨衔杯后，微风隐几余。不劳渔父问，方寸已空虚。
破屋
作者：石沆
朝代：明

三间破屋两间空，廊壁萧然西复东。惨恻岂宜愁坐客，清虚聊称病眠翁。敢将道义夸汾水，惟有诗歌抵雒中。客到消闲无一物，竹窗明月柳桥风。
秋思
作者：石沆
朝代：明

旷野碧云暮，园林白露秋。水花清瑟瑟，窗竹冷修修。索莫惟禁酒，踌躇欲上楼。相思不相见，多病益多愁。
移居城中柬招溪上两兄
作者：石沆
朝代：明

荆树江城隔，梅花岁事残。曾经知别苦，敢道路行难。冻雪销泥湿，霜风吹面寒。一尊今到手，来为话辛酸。
答友人书寄
作者：石沆
朝代：明

自笑年来休未休，空劳梦语说虚舟。尘埃未脱饥寒累，稼穑宁忘水旱忧。难道琴书间北牖，也曾风雨事西畴。余生只不填沟壑，此外分毫无所求。
自咏
作者：石沆
朝代：明

我有安乐处，名为建德乡。唱于风起籁，虚白月生光。自谓青云馆，何惭绿野堂。傍窗低竹几，临水小绳床。居士斋时卧，先生醉后狂。眼前无异物，身外有余粮。蔬食寻常饭，荤腥间或尝。净神三遍咒，暖室一炉香。念念归真境，心心向道场。世间安饱事，一切不思量。
观稻
作者：石沆
朝代：明

稻水千区映，村烟几处斜。
泠风低起树，轻浪细浮花。
鸟雀深深圃，凫珣浅浅沙。
社歌声不绝，于此见年华。
观稻
作者：石沆
朝代：明

稻水千区映，村烟几处斜。泠风低起树，轻浪细浮花。鸟雀深深圃，凫鹥浅浅沙。社歌声不绝，于此见年华。
途中
作者：石沆
朝代：明

冰涧拥流澌，春回万壑姿。水清鱼尾活，泥泞马蹄迟。城郭来将晚，江村到几时。欲沽无好店，何日有新诗。
闰重阳邀众社集座中又呈一律
作者：石沆
朝代：明

两回风景惜重阳，倏见秋容变故常。杨柳叶干前夜雨，芙蓉花老及时霜。极知酒是消愁物，何处台非戏马场。拉得相知开口笑，不嫌醉倒菊篱傍。
闲中喜慕溪兄见过
作者：石沆
朝代：明

釭裤满晴沙，江村好岁华。投竿鱼浪细，举袂燕风斜。林竹初开笋，溪莼正有花。得君相聚首，沽酒问谁家。
题主人壁间樊素小蛮图
作者：石沆
朝代：明

江州司马两红妆，水墨何人画此堂。得似往年歌意思，却看今日舞衣裳。摸声漫点樱珠破，拟态轻拖柳带长。别有幽情传笔底，主人狂得且须狂。
饮慕溪所惠酒
作者：石沆
朝代：明

是时天气炎，人事难调摄。饮水过于寒，饮汤过于热。得君之所惠，清净如油洁。不用脱巾漉，不用置篘？。亦不用多人，夫妇西廊月。一盏四肢畅，两盏百情灭。三盏即醺醺，五藏皆融泄。本不爱贪杯，独醒难过日。
饮慕溪所惠酒
作者：石沆
朝代：明
体裁：古风

是时天气炎，人事难调摄。饮水过于寒，饮汤过于热。得君之所惠，清净如油洁。不用脱巾漉，不用置篘�。亦不用多人，夫妇西廊月。一盏四肢畅，两盏百情灭。三盏即醺醺，五藏皆融泄。本不爱贪杯，独醒难过日。
浑源漫兴
作者：石玠
朝代：明
体裁：七言律诗

散尽閒云看好山，较来平地十分宽。半年匹马三关外，一夜微霜两鬓间。大火行空无薄暑，西风吹客有馀寒。明朝又过桑乾道，羞见前村倦鸟还。
渡滹沱河
作者：石玠
朝代：明
体裁：七言律诗

千年形胜此滹沱，道路驰驱自昔多。短岸几人看日暮，中流有子唱渔歌。冰坚尚忆萧王渡，坂古曾闻太守过。此日承平无夜警，村灯渔火映閒蓑。
行台闲咏
作者：石玠
朝代：明

清于池水净于苔，会府潭潭暂作台。
夜月半庭人未宿，春云满眼杏将开。
榆关道路犹堪走，麟阁功勋岂易陪。
莫信蓬莱相离远，塞鸿多自日边来。
七夕
作者：石珝
朝代：明

七月七日风雨多，御桥南望水增波。鸳鸯自向沙头宿，不管牛郎信若何。
会昌宫词
作者：石珝
朝代：明

羽节貂裘谒内庭，太和公主发初星。御前细说和番事，六院都来堕泪听。
古意二首
作者：石珝
朝代：明

秋水凝细縠，秋月明双杵。江南雁欲归，来向帘前语。今日临长亭，明朝折杨柳。落叶有相逢，行人未回首。
古意二首·其一
作者：石珝
朝代：明

秋水凝细縠，秋月明双杵。江南雁欲归，来向帘前语。
古意二首·其二
作者：石珝
朝代：明

今日临长亭，明朝折杨柳。落叶有相逢，行人未回首。
天寿山
作者：石珝
朝代：明

银峰翠壁峙诸孙，岳势雄开祖宅尊。关塞正当山右臂，风雷近接海西门。龙过古涧多成雨，虎撼长松半出根。隐隐五陵佳气在，欲攀弓剑泣深恩。
寄北觉隆上人
作者：石珝
朝代：明

水北多僧寺，生公院最幽。地高平受月，林密静宜秋。梵语中天应，钟声下界浮。文园多病客，回首欲淹留。
新雪
作者：石珝
朝代：明

雪意已崇朝，凌风叶旋飘。着衣初点点，入竹故萧萧。翠壁谁凝望，青帘久费招。期君坐今夕，烧烛看琼瑶。
易州道中
作者：石珝
朝代：明

西风羸马经行地，易水长城是旧都。壮士入秦名尚在，客卿归赵势全孤。高台岁久黄金尽，古塞秋深白雁徂。闻道关门犹锁钥，太平天子慎防胡。
病目杂言
作者：石珝
朝代：明

抱病疏棂下，经秋又及春。色沿衰绖惨，愁入鬓华新。地僻艰医药，身微听鬼神。苍旻果无意，长作饭牛人。
苦热行
作者：石珝
朝代：明

闭门却暑暑不去，阑街振箑号狂奴。城头白气勃勃吐，海水汤沸山为垆。藤床桃簟多败绩，竹姬染汗先模糊。群蝇讻讻昼作市，对食谁能操匕箸。五弦不散虞后风，九阍真折桓公翅。谁言汉皇勤远略，东海西头尚高阁。安得长风驾远游，醉挟冰壶上寥廓。
行路难
作者：石珝
朝代：明

卢家语燕栖画梁，美人夜半宴兰房。瑶琴欲奏弦更张，移宫换羽声低昂。歌喉舞袖竞韶光，花颜照人藕骨香。欢娱欲尽解鸣珰，宁知杖策走咸阳。君门咫尺不得见，空弹长铗歌清商。世路崎岖行不易，丈夫未遇同寻常。
五日
作者：石缶
朝代：明
体裁：五言律诗

角黍千年恨，鱼龙五日骄。湘潭如可作，楚调不辞招。落日明帆影，南风暗柳条。买生心自壮，安用羡乘潮。
蒲觞曲
作者：石缶
朝代：明
体裁：七言绝句

蒲梢短短半厌水，藕芽白白应满池。夏虫叶上相思字，苦竹丛中肠断词。
九月九日登长城关
作者：石茂华
朝代：明

朔风万里入衣多，嘹呖寒空一雁过。
鱼泽滩头嘶猎马，省嵬城畔看黄河。
香醪欲醉茱萸节，壮志还为出塞歌。
骋望因高云外尽，乡关回首愧烟萝。
禹江书院
作者：石颂功
朝代：明
体裁：七言排律

吴山尽处控蛮荆，丝竹分音向此鸣。吾道东来诒小子，延平去后见先生。中江自洗传经笔，潜岳曾悬刺史旌。风转花前莺乍歇，月窥林下鹤初行。祇闻刻漏投阶响，不问翘车过馆声。一字经年才得去，对谈三夜遽相惊。悠悠古道堪谁续，渺渺余怀与世平。愿引弦歌联比屋，遥从天际到山城。
九日隐山别墅过邻翁叶氏庄偶赠
作者：硕篽
朝代：明

垂老事耕凿，结邻还尔宜。相携鹿门隐，不作牛山悲。疏木掩村巷，孤云生水湄。隔林见烟火，莫负往来期。
尧渡
作者：碧冈道人
朝代：明
体裁：古风

秋水初平露石矶，尧城渡口柳依依。无端隔岸渔歌起，白鸟一双扑鹿飞。
杨子江舟中同湛甘泉先生对酌
作者：祁孜
朝代：明

两岸垂葭荻，中流一叶舟。无边光景好，浑似粤江秋。
丰庄
作者：祁彪佳
朝代：明
体裁：五言律诗

为爱农家乐，庄居筑圃场。秧针沾雨足，稻子过风香。北郭依桑树，东皋接藕塘。主人多种秫，春酒足壶觞。
妙峰寺
作者：祁彪佳
朝代：明
体裁：诗

刘阮曾闻到此游，仙人错认武林邱。
妙峰顶上中宵月，何异梁桥水面浮。
九日登旗峰用杜牧之韵
作者：祁政
朝代：明

西风动地黄云飞，征鸿几点天际微。清秋共着高高步，胜景留我迟迟归。残霞暗逐孤鹜急，落日遥映层峦晖。翻然转踏来时路，沿涧黄花香袭衣。
岭南春色为林司训之子题
作者：祁政
朝代：明

岭南春色无涯涘，红红紫紫纷纷是。崇兰丹桂总芬芳，秾李夭桃竞妍美。风景融和万物新，江山佳丽不生尘。罗浮正与东瓯接，咫尺天南是剑津。青春公子儒林秀，负笈来游自闽右。彩衣戏罢览芳华，挹得天香盈两袖。客邸相逢能几时，悠悠又动故园思。与君莫惜临河别，上苑看花更有期。
登南安东山寺
作者：祁政
朝代：明

南安放步一閒游，笑傲东山天际头。云影暗随峰影合，松声细逐涧声流。僧归古刹常求定，我咏风光肯暂休。遥望群仙在何所，洞门深处翠烟浮。
写怀
作者：祁敏
朝代：明

才过残冬又早春，一时要路草成茵。无穷学业深惭我，有限年光不待人。两字功名妨彩戏，半生诗酒污天真。粤江千里飞云远，日夜思归不为莼。
客中春望用林廷元韵
作者：祁敏
朝代：明

燕台南望欲沾巾，万里青霄一客身。满眼飞云何处岭，数枝新柳异乡春。才名自愧居人后，岁月那堪到鬓频。情绕家山归未得，年年杯酒负花辰。
感秋
作者：祁敏
朝代：明

两字功名未解休，西风添得鬓边愁。白云红叶他山景，落日寒笳何处楼。菊老未能携友赏，燕归拟欲作诗留。小斋帘捲青山雨，谁伴清吟过此秋。
新春试笔
作者：祁敏
朝代：明

阳和初暖雪犹深，诗在溪山策杖寻。岁月任添潘老鬓，春情都寄伯牙音。肯因蕉绿生閒梦，长惜莺花伴笑吟。进亦不求归亦好，行藏天定岂容心。
新春郊行和韵
作者：祁敏
朝代：明

腊去馀寒犹不堪，东风羸马踏晴岚。雪开远漠峰千百，春漏疏林花两三。眼底物华频触兴，隔年诗债尚留惭。浮名岁岁长安道，何日归期马首南。
春郊送客次韵
作者：祁敏
朝代：明

人自忙忙日自频，浮生几个是閒身。青山别眼曾经岁，小雨侵晴又浃辰。近阙谁家先得日，无梅旅邸不知春。今朝送友溪桥外，野色风吹上客巾。
竹翁别号为殷举人乃尊题
作者：祁敏
朝代：明

此老冰襟似此君，共持寒操傲乾坤。飞尘不到王猷榻，烟色时封蒋诩门。一径清风醒俗梦，千竿凉月洗诗魂。凤雏又喜青云远，白发无妨日对樽。
送李副郎士达终养
作者：祁敏
朝代：明

一疏为高堂，非缘松菊荒。白云穷望眼，秋色照归装。暂束新袍笏，仍娱旧綵裳。金门非忍别，事主日犹长。
送段惟勤擢福建宪佥
作者：祁敏
朝代：明

宦途邂逅十年来，莫惜离情但酒杯。谁谓乾坤能两立，须添我辈乃三才。愧无白雪相持赠，欲借春霞细剪裁。此到闽南诗景好，东风开遍岭头梅。
同年方思源寓羊城以诗见寄依韵答之
作者：祁敕
朝代：明

看花曾醉玉桥西，红日青霄路不迷。下邑牛刀成小试，上林乌树待全栖。江流赋罢蘋风起，石鼎诗成桂月低。霖雨定孚吾党望，已看豪气吐云霓。
壬申游莲峰四咏
作者：祁敕
朝代：明

我爱山中好，山泉彻底清。悬崖生断续，照影鉴空明。蜡屐寻源去，风瓢带月倾。十年尘土梦，一酌顿能醒。我爱山中好，山峰插碧天。跻攀情不厌，俯仰兴无边。目极舆图外，心游物象先。乘风欲高举，万里看孤骞。我爱山中好，山云碧四垂。往来閒弄影，浓淡各含姿。出岫心何有，为霖众所期。游人亦潇洒，相对两忘机。我爱山中好，山翁不世情。相逢无杂语，一笑便忘形。细论田园乐，閒寻水石盟。岩耕思结偶，回首万缘轻。
壬申游莲峰四咏·其一
作者：祁敕
朝代：明

我爱山中好，山泉彻底清。悬崖生断续，照影鉴空明。蜡屐寻源去，风瓢带月倾。十年尘土梦，一酌顿能醒。
壬申游莲峰四咏·其三
作者：祁敕
朝代：明

我爱山中好，山云碧四垂。往来閒弄影，浓淡各含姿。出岫心何有，为霖众所期。游人亦潇洒，相对两忘机。
壬申游莲峰四咏·其二
作者：祁敕
朝代：明

我爱山中好，山峰插碧天。跻攀情不厌，俯仰兴无边。目极舆图外，心游物象先。乘风欲高举，万里看孤骞。
壬申游莲峰四咏·其四
作者：祁敕
朝代：明

我爱山中好，山翁不世情。相逢无杂语，一笑便忘形。细论田园乐，閒寻水石盟。岩耕思结偶，回首万缘轻。
感事
作者：祁敕
朝代：明

五亩溪园锁绿阴，红尘何事恰相侵。人生安得尽如意，世事但求无愧心。却喜他山真有石，休言同舍误持金。重裘著罢春寒退，静掩书斋抱膝吟。
昭君
作者：祁敕
朝代：明

手抱琵琶出玉关，边城从此战车閒。将军十万横磨剑，不及佳人一破颜。
送袁居易掌教同安
作者：祁敕
朝代：明

三礼文坛旧擅名，一官新拜泮庠清。锦囊荷月趋闽岭，宝剑冲寒出禁城。砚扑芹香春昼永，庭移槐荫午风轻。谁云讲席非经济，榱桷材良是政成。
寓山秋夜
作者：祁熊佳
朝代：明
体裁：古风

群动暝已息，山窗夜逾响。将毋枫折胶，或恐虎磨痒。徐闻落叶翻，既下思复上。气尽信所之，物各反其党。秋蟀吟再三，流萤时一晃。申旦耿不寐，乐游念畴曩。嗟我怀沙人，汨徂竟安往。
拟古折杨柳辞
作者：祁班孙
朝代：明
体裁：五言绝句

上马不执鞭，但折杨柳枝。出门不垂泪，但歌杨柳辞。
东昌舟夜寄叶化甫
作者：祁衍曾
朝代：明

征途瞻上国，秋尽度聊城。葭露迎船重，萤光带月明。江山违夙约，诗酒尚虚名。想到茆溪上，翛然笑独醒。
元日白云洞中贻主人
作者：祁衍曾
朝代：明

去年元日夷山曲，今日樵山仍自看。削壁恍疑接笋见，飞湍将并九溪寒。侵坛细草春已动，应节芳樽谁与乾。知尔层轩清亦足，何如风磴坐云端。
冬夜集骆兵部宅
作者：祁衍曾
朝代：明

十载瞻韩愿，幽怀此并开。万峰遥映户，片月故临杯。天地人间世，衣冠白下才。江南连蓟北，莫动子山哀。
初入罗浮山作
作者：祁衍曾
朝代：明

孙子纵长啸，庞公事偶耕。谢世岂无志，耻同尘网婴。伊余虽薄劣，托身直休明。乘时苦不蚤，敢云轩冕轻。自分不晓事，弃捐可终生。四百三十峰，林蔼有馀清。褰衣遂从之，庶用慰我情。弱龄慕遐举，久钦五岳游。岂曰俟婚嫁，堂上日西流。依然乡里人，夙志竟难酬。睇望飞云岭，飞云何悠悠。去此片时程，驾言理方舟。愿附松萝枝，永与静者俦。道家称洞府，兹山第七天。宵中白日出，石窦黄龙蟠。涓涓铁桥流，上与瑶池连。不见蟠桃树，但见梅花阡。我欲折梅花，贻我心所欢。所欢在何处，仰视明月娟。振衣发长啸，寤寐将焉谖。物役各有极，聊以返自然。山鸟何太奇，五文分毛质。渴饮元露浆，饥食碧梧实。终年不飞鸣，时为幽人出。我欲执此鸟，施罗叹无术。神物任变化，何必相促迫。昔有孤高士，炼食朱明陲。丹成日飞升，遗灶今在兹。旷哉超世心，千古有馀思。黄鹄不可驭，欲往终难期。置此杳冥事，攀云信所之。
初入罗浮山作·其一
作者：祁衍曾
朝代：明

孙子纵长啸，庞公事偶耕。谢世岂无志，耻同尘网婴。伊余虽薄劣，托身直休明。乘时苦不蚤，敢云轩冕轻。自分不晓事，弃捐可终生。四百三十峰，林蔼有馀清。褰衣遂从之，庶用慰我情。
初入罗浮山作·其三
作者：祁衍曾
朝代：明

道家称洞府，兹山第七天。宵中白日出，石窦黄龙蟠。涓涓铁桥流，上与瑶池连。不见蟠桃树，但见梅花阡。我欲折梅花，贻我心所欢。所欢在何处，仰视明月娟。振衣发长啸，寤寐将焉谖。物役各有极，聊以返自然。
初入罗浮山作·其二
作者：祁衍曾
朝代：明

弱龄慕遐举，久钦五岳游。岂曰俟婚嫁，堂上日西流。依然乡里人，夙志竟难酬。睇望飞云岭，飞云何悠悠。去此片时程，驾言理方舟。愿附松萝枝，永与静者俦。
初入罗浮山作·其四
作者：祁衍曾
朝代：明

山鸟何太奇，五文分毛质。渴饮元露浆，饥食碧梧实。终年不飞鸣，时为幽人出。我欲执此鸟，施罗叹无术。神物任变化，何必相促迫。昔有孤高士，炼食朱明陲。丹成日飞升，遗灶今在兹。旷哉超世心，千古有馀思。黄鹄不可驭，欲往终难期。置此杳冥事，攀云信所之。
初秋欧桢伯招集青溪馆余值病不赴分得期字韵
作者：祁衍曾
朝代：明

本无司马赋，渴病亦相随。伏枕谁堪问，酣歌闻尔为。天清一叶下，日落万山悲。留滞惊秋早，还家未有期。
孤舟
作者：祁衍曾
朝代：明

春水瀰茫远接天，微风斜燕最堪怜。孤舟一系离人思，肠断凫雏傍母眠。
寄梁思立藩参
作者：祁衍曾
朝代：明

十载交知奈尔何，逍遥梁苑足经过。深杯竹叶浮云尽，短发杨花细雨多。潦倒欲收任氏钓，沈冥还和郢人歌。只今狂态非吾昔，独倚春风长薜萝。
寄谭李二山人
作者：祁衍曾
朝代：明

玉露萧森肺病苏，依依松桂散平芜。中天未觉瑶台迥，永夜俄惊海日呼。地折银河千派尽，风回铜柱万山孤。乘空拟附双云鹤，致汝高阳旧酒徒。
将还罗浮留别李敬可袁可观于钟昌父宅
作者：祁衍曾
朝代：明

兴入元冬百不思，匣琴流水过钟期。萧条敢薄袁安雪，俊逸同传李白诗。天上星辰龙剑合，人间风雨梦魂疑。青山此去情何限，岂谓鹪鹩慰一枝。
归舟寄戴经明太守京中
作者：祁衍曾
朝代：明

晨出燕市门，暮宿滹沱水。相思谁谓尔，一别成万里。苏季远辞秦，周南留太史。荣枯有是非，所嗟日月驶。弭棹重翘首，双阙徒纚纚。纚纚亦何为，行云邈难追。彼美都人士，粲粲扬春姿。黄金与白璧，结客甘如饴。失意一杯酒，邱山遂可移。君身大瓠种，岂为尘网羁。淮阳纵卧理，无乃积薪嗤。愿子自爱惜，去矣从此辞。
懒慢
作者：祁衍曾
朝代：明

懒慢无心学种瓜，柴门终日一尊斜。微醺偃卧长松下，风露凄凄自落花。
泰山顶观日歌
作者：祁衍曾
朝代：明

岱岳嵂兀孤根深，青天飞挂万壑临。我来适际上元夕，春风淡荡吹素襟。逍遥午夜不肯睡，一杯独对明月斟。明月高高正堪赏，忽送红轮东海浔。扶桑光摇蟾桂色，电掣雷矗魑魅匿。半在空中半水中，望之微茫难测识。龙鳞照耀千黄金，鲛室冯宫尽如饰。清晖灼灼闪洪涛，回看四野犹昏黑。划然大叫山欲倾，不觉天鸡先已鸣。飘飘两翼生羽翰，七十二君咸我迎。上叩天门下梁甫，无字之碑尔何苦。眼前不尽水东流，朝朝日出游人睹。宵中海日事太奇，我在罗浮亦见之。名山佳节今偶值，不饮徒令世上嗤。丈人石，日观峰，太平天子不登封。司马遗文何足问，青瞳绿鬓且从容。
海珠寺偕黎惟敬邓君肃梁思立唐寅仲谭永明陈忠父袁敬德集
作者：祁衍曾
朝代：明

蜃楼蛟室接青鸳，万壑奔腾浪欲吞。锦缆牙樯时动兴，碧山琪树易销魂。飞花似下谈经雨，落日犹传避暑尊。海上奇游俱不浅，秋风人意满昙门。
溪上赠黎惟敬
作者：祁衍曾
朝代：明

结客吾何有，怜君几度过。青云流水去，白眼世人多。醉后仍呼酒，狂来任独歌。挥毫聊引兴，不换右军鹅。
经高士李子长墓
作者：祁衍曾
朝代：明

不见高人李抱真，清风巢许若为邻。岁时伏腊村中事，芳草萋萋又一春。
自西樵移居白云山
作者：祁衍曾
朝代：明

懒性常畏人，颇与山灵遇。丘壑泊朝市，处世各有慕。敢云托清修，泉石遂成痼。所贵在适情，川岳无新故。浩浩海水深，冉冉云霞聚。郁郁松桂幽，依依林鸟度。赏心能几时，况乃春已暮。九龙井未堙，一歃抒吾素。
道场山展孙太白山人墓
作者：祁衍曾
朝代：明

野寺萧然兴未涯，当门松树故从遮。流云远趁翩翩燕，细雨低含短短花。万事风尘閒亦梦，十年勋业醉为家。旧游仙客今何处，独倚高山怅伯牙。
避暑郝园赠主人谦亨
作者：祁衍曾
朝代：明

过棹邗沟入，停居暑欲逃。园林消午梦，花萼引香醪。蜀井泉流迥，隋桥月色高。广陵无旧谱，谁可续遗骚。万里同归日，淹流有棣花。风云双鬓短，岁月一樽斜。大石通清溜，浮城落晚霞。主人不厌客，吾意欲移家。野草连千亩，琼花只一枝。轻衣迥越女，短笛散吴儿。别野今为寺，连珠旧有池。从来歌舞地，君下广川帷。僦屋东南会，维阳汝俊人。散金唐李白，投辖汉陈遵。酒送黄龙浦，瓜沉白马津。相看河朔饮，一笑万家春。
避暑郝园赠主人谦亨·其一
作者：祁衍曾
朝代：明

过棹邗沟入，停居暑欲逃。园林消午梦，花萼引香醪。蜀井泉流迥，隋桥月色高。广陵无旧谱，谁可续遗骚。
避暑郝园赠主人谦亨·其三
作者：祁衍曾
朝代：明

野草连千亩，琼花只一枝。轻衣迥越女，短笛散吴儿。别野今为寺，连珠旧有池。从来歌舞地，君下广川帷。
避暑郝园赠主人谦亨·其二
作者：祁衍曾
朝代：明

万里同归日，淹流有棣花。风云双鬓短，岁月一樽斜。大石通清溜，浮城落晚霞。主人不厌客，吾意欲移家。
避暑郝园赠主人谦亨·其四
作者：祁衍曾
朝代：明

僦屋东南会，维阳汝俊人。散金唐李白，投辖汉陈遵。酒送黄龙浦，瓜沉白马津。相看河朔饮，一笑万家春。
镇皖楼叶郡守夏郡丞席上作
作者：祁衍曾
朝代：明

芳筵傍树缘逃暑，胜域迎秋故入风。九派洪涛孤槛外，万山晴蔼一杯中。高悬幕榻谁徐孺，烂漫江亭此醉翁。得意论交狂转剧，徵歌还散玉莲红。
黄龙洞奉怀庞振卿
作者：祁衍曾
朝代：明

杪秋独行行，恣意历群岫。歘然山雨来，苍茫日将酉。披蓑入洞中，龙眠知我否。澄潭深不流，飞瀑一何溜。盘旋路百折，石壁净如剖。天华固朝露，西庵讵能久。巍峨五贤祠，千载传不朽。继之有庞公，诛茆傍祠右。忘年夙托交，赠我双琼玖。岂不惬素心，良晤却非偶。悠悠宇宙间，嗟哉吾老友。
一日复一日效韩吏部
作者：祁顺
朝代：明

一日复一日，一旬复一旬。身事总如旧，独惊华发新。胸抱经济略，无由献枫宸。箧藏五綵衣，未获娱吾亲。朝吟或至暮，夜起恒达晨。平生忠孝念，郁结何由伸。茫茫宇宙间，万类纷前陈。一物或失所，天地乖其仁。人心异于物，参赞妙经纶。有怀谅必达，肯俾终沈沦。
丁酉岁五月二十四日除江西参政八月到任
作者：祁顺
朝代：明

少年读书不出户，壮岁登庸践郎署。幸膺宠擢出薇垣，玉殿前头拜天语。秋初买船经漷水，秋半遥临豫章路。解缆湖边信便风，驱车境内逢甘雨。此邦从来称巨镇，雄跨西山压南浦。诸州民物最繁盛，况有诗书比邹鲁。微才赞政遭太平，太仓饱食知何补。惟宣德泽安吾民，永保忠贞答明主。
万卷堂
作者：祁顺
朝代：明

琴轩夫子文章老，自少藏书事探讨。远穷洙泗问渊源，近叩关闽寻阃奥。五十馀年履宦途，四方游遍复名都。颠盈白发还耽学，箧有黄金只买书。胄监容台皆妙选，密迩蓬莱接东观。王氏青箱旧事存，陆家车乘图书半。连篇累牍归故乡，文彩照映南海傍。牙签万轴排缃帙，乔木千章荫草堂。平生辛苦自雠校，腹笥便便五经饱。奎星彻夜贯虹光，笔阵常时夺天巧。画帘窣地清无尘，芸香不断庭草春。黄衣或见燃藜叟，绿酒频来问字人。一代风流重山斗，身后英名当不朽。可怜万卷渐成空，只有高堂尚如旧。我生虽晚犹识公，观书曾到此堂中。数车欲载今何及，空羡王生遇蔡邕。
与舍弟辈别于戙船澳二首
作者：祁顺
朝代：明

未别先愁别转悲，南船开速北船迟。五羊城外无情水，不管愁人两路思。瞬息分携粤水干，转头相忆已漫漫。欲将送别徘徊意，写出新图久远看。
与舍弟辈别于戙船澳二首·其一
作者：祁顺
朝代：明

未别先愁别转悲，南船开速北船迟。五羊城外无情水，不管愁人两路思。
与舍弟辈别于戙船澳二首·其二
作者：祁顺
朝代：明

瞬息分携粤水干，转头相忆已漫漫。欲将送别徘徊意，写出新图久远看。
世殿下设宴相待作绝句一章敬和
作者：祁顺
朝代：明

诗如金石韵相宣，七步宁饶子建先。欲识宝贤清意味，光风霁月浩无边。
世殿下饮于厥弟襄阴殿下府中有诗为谢属余和之乃作一绝
作者：祁顺
朝代：明

棣萼相辉玳瑁筵，西风沉醉菊花天。友于不尽殷勤意，更把高吟付锦笺。
世殿下饯行作诗一绝因和之
作者：祁顺
朝代：明

绮筵劳饯远行人，礼度雍容意更真。临别不堪情缱绻，晋阳宫外柳条新。
丙午中秋
作者：祁顺
朝代：明

边城四度赏中秋，节序惊心似水流。明月满窗人自醉，不须携酒到南楼。
丙辰三月升江西左布政使
作者：祁顺
朝代：明

春风恩命出金銮，忝拜薇垣第一官。滕阁衣冠登览旧，闽邦黎庶别离难。千滩雪浪随舟远，一路云山当画看。愿效忠勤报明主，鬓毛虽白寸心丹。
东岩四咏同次前中书丁玉夫韵 其一 南亩春耕
作者：祁顺
朝代：明

一犁烟雨昏，四野春云湿。村前布谷声，牛背寒鸦立。
东岩四咏同次前中书丁玉夫韵 其三 古石堆云
作者：祁顺
朝代：明

浮云本无根，触石成遛逗。题诗扫石镌，无用拂红袖。
东岩四咏同次前中书丁玉夫韵 其二 蓝江晚渡
作者：祁顺
朝代：明

断厓暗芳草，滑石多莓苔。夕阳争渡客，何不早归来。
东岩四咏同次前中书丁玉夫韵 其四 北潭钓雪
作者：祁顺
朝代：明

潭水静如练，野云低不飞。钓船风雪满，薄暮得鱼归。
东岩四咏同次前中书丁玉夫韵·南亩春耕
作者：祁顺
朝代：明

一犁烟雨昏，四野春云湿。村前布谷声，牛背寒鸦立。断厓暗芳草，滑石多莓苔。夕阳争渡客，何不早归来。浮云本无根，触石成遛逗。题诗扫石镌，无用拂红袖。潭水静如练，野云低不飞。钓船风雪满，薄暮得鱼归。
东江堤
作者：祁顺
朝代：明

维城宝安，东七十里。平田畇畇，俯濒于水。水数为灾，汜滥无已。播艺苦艰，田业交废。在宋元祐，有嶷李侯。拜命来官，厥政允脩。悯兹良产，百不一收。聚材鸠工，营创是谋。取石于岗，取土于隍。环田为堤，馀万丈长。筑之登登，望之堂堂。螮蝀横铺，蛟龙互翔。厥功告成，足历永久。膴膴膏腴，岁获大有。暨姚暨赵，克绍于后。补其溃缺，俾复其旧。历元之世，又百馀年。人不常存，堤不常坚。大防一失，巨浸滔天。田庐陆沉，黎庶颠连。前有邓侯，后获杨尹。不忘前功，深悼民隐。偷安匪难，心所不忍。兴役虽劳，职所当尽。爰相爰度，爰复旧规。民力不伤，民心愉怡。安生乐业，俗恬以熙。施于子孙，曷有已而。迨入我朝，堤尚如故。数十年来，不怠脩补。至我周丞，完治尤固。捍民之灾，俾获其所。民获其所，颂声以形。恒产不亏，室家攸宁。德在人心，功在朝廷。载于金石，垂千万龄。犹愿后人，念兹重役。克继克承，罔坠劳绩。嘉惠吾民，有永无斁。我歌我诗，用播乡国。
东江堤·其一
作者：祁顺
朝代：明

维城宝安，东七十里。平田畇畇，俯濒于水。水数为灾，汜滥无已。播艺苦艰，田业交废。在宋元祐，有嶷李侯。拜命来官，厥政允脩。悯兹良产，百不一收。聚材鸠工，营创是谋。取石于岗，取土于隍。环田为堤，馀万丈长。筑之登登，望之堂堂。螮蝀横铺，蛟龙互翔。厥功告成，足历永久。膴膴膏腴，岁获大有。暨姚暨赵，克绍于后。补其溃缺，俾复其旧。历元之世，又百馀年。人不常存，堤不常坚。大防一失，巨浸滔天。田庐陆沉，黎庶颠连。
东江堤·其二
作者：祁顺
朝代：明

前有邓侯，后获杨尹。不忘前功，深悼民隐。偷安匪难，心所不忍。兴役虽劳，职所当尽。爰相爰度，爰复旧规。民力不伤，民心愉怡。安生乐业，俗恬以熙。施于子孙，曷有已而。迨入我朝，堤尚如故。数十年来，不怠脩补。至我周丞，完治尤固。捍民之灾，俾获其所。民获其所，颂声以形。恒产不亏，室家攸宁。德在人心，功在朝廷。载于金石，垂千万龄。犹愿后人，念兹重役。克继克承，罔坠劳绩。嘉惠吾民，有永无斁。我歌我诗，用播乡国。
东湖舟中记亡弟思正葬日
作者：祁顺
朝代：明

去岁君捐馆，凄凉隔一期。乡园埋玉处，客路断肠时。亏礼惭兄道，全恩仗母慈。孤舟湖上泪，不尽孔怀思。
中秋之夕陈方伯廉夫招饮
作者：祁顺
朝代：明

画堂红烛照深更，对景相看感至情。秋色正当今夕半，月轮应似故乡明。一樽酩酊忘宾主，四海交游即弟兄。却恐宦途容易别，思君何处可寻盟。
中秋赏月寄京中诸友
作者：祁顺
朝代：明

别却清光已隔年，又逢秋半赏婵娟。沧溟水阔来偏缓，边徼楼高得最先。万里总誇今夕好，一轮应比昨宵圆。京华此景知何限，欲驾飞鸾会众仙。飘飘微雨洒轻尘，淡淡凉风扫暮云。天上月轮看处满，人间秋色坐来分。金蟆落影高低见，丹桂飘香远近闻。玉宇琼楼悬望切，此心元自不忘君。
中秋赏月寄京中诸友·其一
作者：祁顺
朝代：明

别却清光已隔年，又逢秋半赏婵娟。沧溟水阔来偏缓，边徼楼高得最先。万里总誇今夕好，一轮应比昨宵圆。京华此景知何限，欲驾飞鸾会众仙。
中秋赏月寄京中诸友·其二
作者：祁顺
朝代：明

飘飘微雨洒轻尘，淡淡凉风扫暮云。天上月轮看处满，人间秋色坐来分。金蟆落影高低见，丹桂飘香远近闻。玉宇琼楼悬望切，此心元自不忘君。
丰润城西还乡河
作者：祁顺
朝代：明

思亲曾拟上封章，却驾星轺到远方。今日渡河增感慨，水声犹似劝还乡。
乐昌泷
作者：祁顺
朝代：明

韶郴疆界隔西东，万壑千林一罅通。峭壁嵯峨山拥峡，险泷砰湃水奔洪。谪迁尚记唐贤咏，疏凿咸誇汉守功。薄宦经游看不厌，淡烟疏雨倚孤篷。
九江值雨
作者：祁顺
朝代：明

才喜三冬雪，翻愁一日霖。岸平江水溢，路断岭云深。白点忧时鬓，丹存报国心。寒窗灯火夜，欹枕不成吟。
书剑南归先寄陈白沙
作者：祁顺
朝代：明

醉梦支离苦未真，天南回首自知津。流年有闰黄杨退，甘露无羹白发新。安分不须惊宠辱，非才何以答君亲。白沙烟水罗浮月，便合相从早结邻。
二十日至偏桥
作者：祁顺
朝代：明

城郭巍巍镇大荒，一溪环抱众山降。太平人物今全盛，不信偏桥是外邦。
二月三十日游长潭联句
作者：祁顺
朝代：明

春风江上木兰桡，路出城东五里遥。洞口白云封石柱，山头流水隔仙桥。寰中造化谁陶铸，诗里工夫费画描。风景可人公事简，何妨携酒日相邀。
二月十九日请张学士苏提学洪方伯同饮席中联句送谢长史
作者：祁顺
朝代：明

雨馀南浦绿波生，缱绻难为送别情。贾谊素闻藩国重，仲舒终是宦途轻。慈闱碧水丹山近，心事青天白日明。忠孝怜君能两尽，乾坤休更问谁名。
二月十五日别贵州贡士汪汉陈玑辈饯于驻节亭
作者：祁顺
朝代：明

春初来贵阳，春半即回首。群英集亭馆，劝我尊中酒。斯文意味深，谈笑不知久。仆夫催出门，风动河桥柳。
云林图为杨地官题
作者：祁顺
朝代：明

草堂萧洒对遥岑，松竹阴阴翠作林。行客不知归路晚，杖藜冲破白云深。
五十生朝
作者：祁顺
朝代：明

少小奔驰今五十，铁心如旧鬓将银。知非正尔同蘧瑗，望富由来陋买臣。浅薄几时能报国，别离何处不思亲。西风一盏重阳酒，且对黄花作主人。
亚圣庙次左时翊韵
作者：祁顺
朝代：明

六经明纲常，皎如日当午。自非圣贤出，谁任斯道主。尧咨允执中，孔欲不逾矩。正传属亚圣，邹鲁邻区宇。曾闻历聘时，车从纷如雨。巽言感齐梁，高论折秦楚。人亡道不泯，耿耿贯今古。晨过三迁坊，延伫忽亭午。缅怀孟轲氏，生不遇明主。立言垂训戒，天下知彟矩。斯文耀日星，浩气塞寰宇。乡邦存德泽，沾溉若时雨。高祠肖仪刑，冠佩犹楚楚。卓哉文宣王，配享共千古。
亚圣庙次左时翊韵·其一
作者：祁顺
朝代：明

六经明纲常，皎如日当午。自非圣贤出，谁任斯道主。尧咨允执中，孔欲不逾矩。正传属亚圣，邹鲁邻区宇。曾闻历聘时，车从纷如雨。巽言感齐梁，高论折秦楚。人亡道不泯，耿耿贯今古。
亚圣庙次左时翊韵·其二
作者：祁顺
朝代：明

晨过三迁坊，延伫忽亭午。缅怀孟轲氏，生不遇明主。立言垂训戒，天下知彟矩。斯文耀日星，浩气塞寰宇。乡邦存德泽，沾溉若时雨。高祠肖仪刑，冠佩犹楚楚。卓哉文宣王，配享共千古。
交城分司与孙廷用酌别口号
作者：祁顺
朝代：明

薄暮交城共驻骖，翠壶红烛动春酣。明朝又向青山别，君指河东我冀南。
仆居京时与少司寇泰和曾公为隣尝作诗送其归老兹仆出参江右而公和原韵见示因酬一律以纪旧情而申今好云
作者：祁顺
朝代：明

天上归来别有春，渊明松菊季鹰莼。孔门华胄三千列，圣代名卿第一人。谊行远增乡国重，清风宁虑子孙贫。卜邻记我当年事，话旧何时笑语亲。
从弟重器诗来索纸走笔次韵以纸二十幅与之
作者：祁顺
朝代：明

楼高五凤欲凌云，妙手脩来不露痕。十样鸾笺愿相助，老兄头白眼眵昏。
何氏孝节诗
作者：祁顺
朝代：明

亭亭华表莞溪上，孝节名高照闾巷。闺门至行动九重，致有洪恩自天降。人谁无舅姑，反唇勃溪将何如。人谁无夫妇，失节移天纷莫数。卓哉贤妇心，不与常人同。舅姑吾所主，良人吾所从。于此尚无情，天地何处容。高堂婴疾吾悽恻，刲股为糜充药食。股肉犹可生，舅姑难再得。此身岂忍为亲惜，一朝疾平百忧释。良人早逝身无依，悲号不是伤春啼。寒灯伴机杼，夜雨愁空闺。宁死勿作他人妻，山石可转心不移。吁嗟孝节有如此，扶植纲常厚伦理。矧当末世风俗溃，妇中却有真男子，小人纷纷当愧死。
余奉使朝鲜与其国相徐刚中唱酬颇熟别后不能不往来于怀也适张司译自朝鲜来京徐君赠以绝句三章蔼然寓见念之意披阅有感依韵赋焉
作者：祁顺
朝代：明

使旌曾度海云边，弱水蓬山路杳然。景物瑰奇看不厌，满怀情绪为诗牵。亲捧纶音出玉墀，皇华咨度动经时。归途笑把行囊看，秪有东人白雪词。渺渺箕封天际头，别来东望每添愁。不知中圣风流客，还忆花前共醉不。
余奉使朝鲜与其国相徐刚中唱酬颇熟别后不能不往来于怀也适张司译自朝鲜来京徐君赠以绝句三章蔼然寓见念之意披阅有感依韵赋焉·其三
作者：祁顺
朝代：明

渺渺箕封天际头，别来东望每添愁。不知中圣风流客，还忆花前共醉不。
余奉使朝鲜与其国相徐刚中唱酬颇熟别后不能不往来于怀也适张司译自朝鲜来京徐君赠以绝句三章蔼然寓见念之意披阅有感依韵赋焉·其二
作者：祁顺
朝代：明

亲捧纶音出玉墀，皇华咨度动经时。归途笑把行囊看，秪有东人白雪词。
侍宴奉天殿
作者：祁顺
朝代：明

蓬岛深中别有天，金为宫阙玉为筵。珠帘半捲南山近，仙仗平开北极连。坐久恍疑丹换骨，醉归犹觉日如年。彻云歌吹亲曾听，不比钧天梦里传。
侍御出巡
作者：祁顺
朝代：明

吏民奔走候星轺，山岳无情也动摇。不为苍生求利病，更将何事答清朝。
偏桥夜雨
作者：祁顺
朝代：明

身事蹉跎愧此生，六年踪迹滞边城。惊回半枕思乡梦，酒醒更阑闻雨声。
偶成
作者：祁顺
朝代：明

倦游归旧隐，岁月易侵寻。世事不挂口，故人常在心。病思囊少药，贫笑壁无琴。杜老愁花鸟，诗篇只谩吟。
元日早朝
作者：祁顺
朝代：明

金鸡初号天地春，旧岁已尽新年新。九重宫阙生祥云，衣冠环佩来缤纷。冕旒当座帘开晓，仙乐飘飖御烟袅。殿前拜舞近天威，欢呼万口声如雷。小臣沥胆当春酒，上献君王千万寿。年年不愿赐银幡，只愿白兽常开尊。
元旦和林以善韵
作者：祁顺
朝代：明

五鼓催更尽，千门彻晓开。岁从今日始，春是去年来。璀璨梅花雪，清香柏叶杯。亲闱思拜庆，遥望粤王台。
光山下营
作者：祁顺
朝代：明

渺渺平原面面山，亚夫坚卧柳营闲。春云散作龙蛇阵，夜柝严于虎豹关。金吹一声天地外，剑光千尺斗牛间。行当借此三军便，剪却残胡奏凯还。
八月十三日辞朝之山西
作者：祁顺
朝代：明

扶桑日上晓鸡号，玉殿红云拜赭袍。长乐钟声闻去远，太行山色望来高。宣尼愤乐宁知老，召虎旬宣岂惮劳。九万扶摇心尚在，肯随群雀恋蓬蒿。
六月二十七日邀叔厚伯诚可大文哲四内翰时雍司厅元善道鸣德章三地官小酌适阴雨客有难意遂成口号速之
作者：祁顺
朝代：明

买得长安酒一杯，客边谁共好怀开。故人有意怜衰病，旧雨不如今雨来。
写怀
作者：祁顺
朝代：明

世故人情不易猜，潜鳞何日起风雷。东西涂抹心犹壮，日月居诸老渐来。直道未应终忤世，清朝谁信有遗才。秋光并入黄花圃，晚节寒香取次开。
写怀
作者：祁顺
朝代：明

客路淹留少故知，家乡回首动遐思。一宵浑似三秋别，两月难成半句诗。酒力中人春去后，江声欺梦月斜时。愁来更有关心处，事业蹉跎鬓欲丝。
写怀
作者：祁顺
朝代：明

恩诏频频下九天，赐环消息尚茫然。生涯在我常随分，当道何人解荐贤。鬓雪积来非往日，梅花开尽又新年。临风一醉愁如扫，万里乾坤入望边。
冷庵为陈佥宪粹之作
作者：祁顺
朝代：明

颍川先生富才行，生平不识亲权幸。义气遥横天地间，壮怀直与江湖迥。屏除酿丽甘恬淡，咀嚼道腴知隽永。心田瑩彻水不波，眼界分明冰作镜。早年拜官居执法，铁面凝霜志何劲。列郡澄清使者车，一身廉肃天君令。乌台地位高且寒，结庵占断深严境。松为栋宇柏为梁，梅竹森森二三径。台前霜气侵人骨，四时常似隆冬景。不须赤脚踏层冰，袛用银床临露井。公馀退食心洒然，半捲湘帘坐深省。宝镜瑶琴光陆离，玉壶秋月相辉映。时磨古砚题冰茧，旋汲飞泉沦山茗。夜兴空怀剡曲船，冻尖呵彻中山颖。词高白雪和者稀，星动寒芒色尤正。坐客无毡杜老吟，吴江枫落崔郎咏。闻昔夏商衰替年，虐焰驱民政苛猛。帝遣伊周作霖雨，大旱来苏咸引领。又闻春秋战国时，功利权谋恣炎横。天生孔孟正人心，多少昏冥为呼醒。圣贤已远斯道在，一缕悠悠悬九鼎。回澜解倒非异人，只赖吾儒执其柄。方今治化虽全盛，民力士风犹不竞。势利熏迷未易销，闾阎焚溺谁当拯。先生抱道将有为，自是胸中常耿耿。愿言推此方寸丹，散向斯人济疲病。黔黎奠枕古风回，天下忻然同一冷。
冷庵为陈佥宪粹之作
作者：祁顺
朝代：明
体裁：古风

颍川先生富才行，生平不识亲权幸。义气遥横天地间，壮怀直与江湖迥。屏除酿丽甘恬淡，咀嚼道腴知隽永。心田莹彻水不波，眼界分明冰作镜。早年拜官居执法，铁面凝霜志何劲。列郡澄清使者车，一身廉肃天君令。乌台地位高且寒，结庵占断深严境。松为栋宇柏为梁，梅竹森森二三径。台前霜气侵人骨，四时常似隆冬景。不须赤脚踏层冰，袛用银床临露井。公馀退食心洒然，半捲湘帘坐深省。宝镜瑶琴光陆离，玉壶秋月相辉映。时磨古砚题冰茧，旋汲飞泉沦山茗。夜兴空怀剡曲船，冻尖呵彻中山颖。词高白雪和者稀，星动寒芒色尤正。坐客无毡杜老吟，吴江枫落崔郎咏。闻昔夏商衰替年，虐焰驱民政苛猛。帝遣伊周作霖雨，大旱来苏咸引领。又闻春秋战国时，功利权谋恣炎横。天生孔孟正人心，多少昏冥为呼醒。圣贤已远斯道在，一缕悠悠悬九鼎。回澜解倒非异人，只赖吾儒执其柄。方今治化虽全盛，民力士风犹不竞。势利熏迷未易销，闾阎焚溺谁当拯。先生抱道将有为，自是胸中常耿耿。愿言推此方寸丹，散向斯人济疲病。黔黎奠枕古风回，天下忻然同一冷。
凤凰台
作者：祁顺
朝代：明

往事凄凉十二楼，道家山色接罗浮。白云正傍人行处，流水直穷天际头。凤鸟不来梧易老，神仙何在世空求。登临几度成惆怅，落日凉风满眼秋。
凤台南园二诗社请会不赴
作者：祁顺
朝代：明

凉入诗坛秋气深，群英载酒乐登临。高情不减香山会，治世重闻大雅音。一脉斯文千古意，万金交谊百年心。无因得伴黄花醉，病倚西风只自吟。
凤庄八咏 其一 晴原眺处
作者：祁顺
朝代：明

宿雨初收日丽空，兴来移步凤岗东。四围景物登临下，百咏诗情指顾中。老眼直穷天地远，閒心应与水云同。素翁此处真堪乐，不羡身乘破浪风。
凤庄八咏 其七 花圃香处
作者：祁顺
朝代：明

手植名花次第新，每从花底会宾亲。园林数亩浑如绣，景物四时都是春。香扑酒尊风作党，影侵台榭月传神。素翁此处真堪乐，多少秾华属主人。
凤庄八咏 其三 翠微深处
作者：祁顺
朝代：明

隐隐山庄一径微，旧栽松竹尽成围。春苔带雨香粘屐，晓洞飞岚翠湿衣。几处亭台分野趣，数声鸡犬隔林霏。素翁此处真堪乐，布袜青鞋愿不违。
凤庄八咏 其二 舞雩风处
作者：祁顺
朝代：明

古木坛中蔼绿阴，葛巾藜杖惯追寻。随行童冠从容到，列坐壶觞次第斟。春日恍闻曾点瑟，雄风如透楚王襟。素翁此处真堪乐，何用兰亭慨古今。
凤庄八咏 其五 竹窗静处
作者：祁顺
朝代：明

潇洒琅玕数百科，虚窗习静养天和。浓阴当座午方匝，清意入帘秋更多。风雨自鸣苍玉佩，尘埃不到懒云窝。素翁此处真堪乐，淇澳诗章任醉哦。
凤庄八咏 其八 禾川熟处
作者：祁顺
朝代：明

家有苏君二顷田，西风禾稼满庄前。才看碧浪浮平地，忽觉黄云接远天。场圃积馀香灿烂，饔飧炊出玉鲜妍。素翁此处真堪乐，击壤长歌大有年。
凤庄八咏 其六 水亭凉处
作者：祁顺
朝代：明

潋滟方池着小亭，亭中风致十分清。云连树色高低合，天映波光上下明。当暑不知红日炽，投闲惟与白鸥盟。素翁此处真堪乐，坦腹长吟老一生。
凤庄八咏 其四 泉石佳处
作者：祁顺
朝代：明

闻说庄南景最佳，天然泉石巧安排。寒流曲折通沧海，碧玉崚嶒削断崖。点染丹青非画笔，牢笼风月是诗怀。素翁此处真堪乐，更欲诛茅结小斋。
凤庄八咏·晴原眺处
作者：祁顺
朝代：明

宿雨初收日丽空，兴来移步凤岗东。四围景物登临下，百咏诗情指顾中。老眼直穷天地远，閒心应与水云同。素翁此处真堪乐，不羡身乘破浪风。古木坛中蔼绿阴，葛巾藜杖惯追寻。随行童冠从容到，列坐壶觞次第斟。春日恍闻曾点瑟，雄风如透楚王襟。素翁此处真堪乐，何用兰亭慨古今。隐隐山庄一径微，旧栽松竹尽成围。春苔带雨香粘屐，晓洞飞岚翠湿衣。几处亭台分野趣，数声鸡犬隔林霏。素翁此处真堪乐，布袜青鞋愿不违。闻说庄南景最佳，天然泉石巧安排。寒流曲折通沧海，碧玉崚嶒削断崖。点染丹青非画笔，牢笼风月是诗怀。素翁此处真堪乐，更欲诛茅结小斋。潇洒琅玕数百科，虚窗习静养天和。浓阴当座午方匝，清意入帘秋更多。风雨自鸣苍玉佩，尘埃不到懒云窝。素翁此处真堪乐，淇澳诗章任醉哦。潋滟方池着小亭，亭中风致十分清。云连树色高低合，天映波光上下明。当暑不知红日炽，投闲惟与白鸥盟。素翁此处真堪乐，坦腹长吟老一生。手植名花次第新，每从花底会宾亲。园林数亩浑如绣，景物四时都是春。香扑酒尊风作党，影侵台榭月传神。素翁此处真堪乐，多少秾华属主人。家有苏君二顷田，西风禾稼满庄前。才看碧浪浮平地，忽觉黄云接远天。场圃积馀香灿烂，饔飧炊出玉鲜妍。素翁此处真堪乐，击壤长歌大有年。
出京述怀
作者：祁顺
朝代：明

客路三秋尽，京华两月淹。青云空旧识，白发剩新添。西北风尘扰，东南水旱兼。忧时难效力，厚禄愧徒沾。来往长安道，蹉跎鬓易霜。安心徒有药，却老愧无方。解缆风生旆，开篷月满床。濯缨歌一曲，清兴绕沧浪。
出京述怀·其一
作者：祁顺
朝代：明

客路三秋尽，京华两月淹。青云空旧识，白发剩新添。西北风尘扰，东南水旱兼。忧时难效力，厚禄愧徒沾。
出京述怀·其二
作者：祁顺
朝代：明

来往长安道，蹉跎鬓易霜。安心徒有药，却老愧无方。解缆风生旆，开篷月满床。濯缨歌一曲，清兴绕沧浪。
出介休
作者：祁顺
朝代：明

云汉星初落，扶桑日未红。介山青满眼，相迓出城东。
出巡思南
作者：祁顺
朝代：明

佳景逢春又喜睛，风光妆点四山明。天连直北浑疑近，路向思南渐觉平。芳草池塘蛙习吹，绿杨村郭鸟催耕。丰年有兆吾民乐，处处芦笙助笑声。
出汾州望介休
作者：祁顺
朝代：明

介休何处是，南望意迟迟。咫尺未能到，平生不尽思。风流郭有道，高特介之推。祠墓千年在，凭谁酹一卮。
别张侍御出平潭一舍许遇方太仆自榆林回
作者：祁顺
朝代：明

乌台留我识张纲，太仆逢君有大方。两使论心于我厚，片时分手为谁忙。水声带恨过平定，山色供吟到寿阳。何事怀人情缱绻，满前云树蔼苍苍。
别琴窗
作者：祁顺
朝代：明

薄宦归来雪满头，欲将簪组换渔舟。怀人不奈萧条意，昨夜梧桐又报秋。
十一月初五日出巡至太原县
作者：祁顺
朝代：明

太原风物颇萧条，官劣民疲土俗浇。独有傍城山色好，四时苍翠逼云霄。
十一月进历王府与世殿下联句
作者：祁顺
朝代：明

凤历早颁天阙晓，王门今亦进新书。九重霄汉春应近，三晋山河庆有馀。律转黄钟新气候，梅开白雪旧庭除。太平有象君臣乐，汉代河间恐不如。佳气氤氲拥禁闱，扶桑日色晓熹微。春随白雪来诗笔，喜逐红云上衮衣。蔼蔼漏声催晓箭，重重恩宠出天扉。藩臣有幸承恩遇，玳瑁筵前尽醉归。
十一月进历王府与世殿下联句·其一
作者：祁顺
朝代：明

凤历早颁天阙晓，王门今亦进新书。九重霄汉春应近，三晋山河庆有馀。律转黄钟新气候，梅开白雪旧庭除。太平有象君臣乐，汉代河间恐不如。
十一月进历王府与世殿下联句·其二
作者：祁顺
朝代：明

佳气氤氲拥禁闱，扶桑日色晓熹微。春随白雪来诗笔，喜逐红云上衮衣。蔼蔼漏声催晓箭，重重恩宠出天扉。藩臣有幸承恩遇，玳瑁筵前尽醉归。
十二月十三日夜周翠渠请饮有为南戏者
作者：祁顺
朝代：明

画堂红烛醉逡巡，深夜归来月转轮。自是斯文情缱绻，不因歌舞易留人。
十二月十六日同张文璧朝世殿下和诗一绝
作者：祁顺
朝代：明

制作清高识睿才，笔花常向梦中开。天然写出阳春调，下里巴人不敢裁。
南关五十里至权店
作者：祁顺
朝代：明

平生结得看山缘，足迹东南路几千。此日西来山更好，翠屏千叠锦连乾。
南关驿古松八九株可爱
作者：祁顺
朝代：明

小驿南关口，开窗面面峰。宿云封画栋，飞雪洒青松。险道愁行客，丰年慰老农。有怀不成梦，斜月五更钟。
卞节妇
作者：祁顺
朝代：明

早岁守空帷，贞心誓不移。母仪姻族式，孝行舅姑知。节比冰霜凛，名同日月垂。圣朝旌诏下，千古厚民彝。
卷丹花
作者：祁顺
朝代：明

山城地僻嘉卉悭，居人植花多卷丹。何年分种入官舍，占断地位殊宽闲。蔷薇一架伴幽独，亦有中黄数株菊。只兹便可结三友，奚但清松与梅竹。春风桃李初阑珊，此花吐艳当晴轩。芳心寂寞凝丹粉，锦片分明洒墨痕。一年一度逞颜色，秋去条枯了无迹。根藏生意待东风，又见亭亭高数尺。旧闻此花今见之，却怪古人知者稀。君不见山矾未逢黄鲁直，槁死林间孰能识。
参政西江
作者：祁顺
朝代：明

四十年来一束书，致身何幸际唐虞。平生志慕奇男子，此日官为中大夫。北阙羽仪新宠渥，西江山水旧行途。慈闱咫尺思迎养，久愧林头返哺乌。
又代陈方伯作
作者：祁顺
朝代：明

昔年同作水曹郎，尊酒重逢在晋阳。治郡久闻驰政誉，参藩新喜拜恩光。两岐瑞应张堪麦，千里阴连召伯棠。父老攀留知不久，汉廷卿相属循良。
又和孙延用韵
作者：祁顺
朝代：明

盾日炎炎遇傅霖，斯民忧乐最关心。逢人试问田间水，昨夜添来几许深。
又和粹之见寄
作者：祁顺
朝代：明

短发萧萧对镜盘，壮年功业老来难。政因太拙殷勤补，书为多忘反覆看。学道不嗟原宪病，苦吟真觉孟郊寒。乡园倘遂投闲愿，容膝衡茅亦易安。
又次陈冷庵见寄韵送其东归
作者：祁顺
朝代：明

远道逢人只寄梅，相思心切恐成灰。歌馀白雪高难和，望断浮云暗不开。千古是非何日定，一生荣辱自天来。忘愁且醉春江酒，更叠糟丘百仞台。
双义吟挽陈司训父母
作者：祁顺
朝代：明

妖蛮窃弄荒山里，廉城西畔风尘起。提兵将校岂无人，一夕弗严成偾事。犬羊突入纵抢攘，男妇奔走何仓皇。城头迎刃势破竹，驱逐执掠纷成行。陈公夫妇头双白，老袖龙钟遭险厄。赎金不至命须臾，义气横膺无惧色。伉俪相看但泪垂，宁死不愿生分离。飞魂暗结千里恨，惟有青天白日知。鹤塘之坡揭华表，双义名高死非夭。同时罹患半乡人，死者何多闻者少。君不见古来寿域高倚天，金汤不用土木捐。民无兵死恒晏然，安得此域如当年。
双流大尹赠都御史孔公遗爱
作者：祁顺
朝代：明

霄汉飞腾见羽毛，花封抚字不辞劳。生前德政舆人诵，身后贤名圣主褒。流水汪洋遗爱远，青山崒嵂故祠高。堂堂肖貌今殊昨，换得中丞獬豸袍。
双流遗爱代王方伯作
作者：祁顺
朝代：明

制锦遗芳直至今，双流祠宇倚云林。一生贞操莱公柏，千古清风子贱琴。赠典重加都宪秩，来思难尽小民心。旧时惠爱知何限，山共崔嵬水共深。
发广宁都宪诸公饯于城东是日宿高平
作者：祁顺
朝代：明

路出城东门，朝暾吐晴燄。霜华白于雪，山色青似染。群公设祖筵，治具良不俭。金盘列珍羞，玉液浮潋滟。含情强分手，恋德犹未厌。盘山远经过，周道平如簟。郊原杳无尽，斥堠青数点。边墙近深沟，非有山溪险。战守在得人，何须比天堑。夕阳返馀光，金背寒鸦闪。停装宿高平，夜静重门掩。挑灯倚胡床，默默自防检。胸藏万卷书，袖有三尺剑。兹行重王事，使命期不忝。圣贤有明训，好恶求自慊。平生冰玉姿，肯受尘埃玷。却笑扬子云，空能事铅椠。
同年会次郑瑶夫内翰韵
作者：祁顺
朝代：明

同时科第百馀人，占断琼林烂熳春。期集以来今有几，劝酬须醉肯辞频。身逢盛世恩波阔，道合斯文气味真。从此莫忘脩旧好，帝城风景四时新。
同年会集句次郑瑶夫内翰韵
作者：祁顺
朝代：明

与君俱是异乡人，逐队随行二十春。铃阁肆筵熊掌脆，凤楼回首落花频。朝廷有道青春好，霄汉无云日月真。谬接鸳鸾陪赏乐，年年依旧物华新。蓬莱缥渺五云东，暖簇桃花片片红。一代交游非不贵，几年辛苦与君同。相如渴后狂还减，宋玉愁多赋未工。愿得贤人均出处，麒麟图画首肤公。
同年会集句次郑瑶夫内翰韵·其一
作者：祁顺
朝代：明

与君俱是异乡人，逐队随行二十春。铃阁肆筵熊掌脆，凤楼回首落花频。朝廷有道青春好，霄汉无云日月真。谬接鸳鸾陪赏乐，年年依旧物华新。
同年会集句次郑瑶夫内翰韵·其二
作者：祁顺
朝代：明

蓬莱缥渺五云东，暖簇桃花片片红。一代交游非不贵，几年辛苦与君同。相如渴后狂还减，宋玉愁多赋未工。愿得贤人均出处，麒麟图画首肤公。
呈杨司徒
作者：祁顺
朝代：明

人曹从事受知深，自叹疏庸力不任。大错由来非铸铁，片言谁信易销金。容身已荷娄公德，寡过终怀伯玉心。爨下焦桐如未弃，愿依良匠制瑶琴。
周冬官子建如京师至山海值雨同咏
作者：祁顺
朝代：明

北风吹雪满关城，寒气侵人夜不胜。无限客愁消未得，坐挥吟笔对孤灯。
周翠渠和予拙作因再次韵
作者：祁顺
朝代：明

昔年通籍住京华，几度迎春赐綵花。此日天涯春也到，寸心还恋帝王家。
周驸马德章作诗送别因追思其先兄德明方伯余读之怅然遂和以见意
作者：祁顺
朝代：明

番水含悲远接淮，安阳北望恨难排。眼中此老今何在，世上无人不动怀。列郡甘棠空蔽芾，千金宝剑已沉埋。悬知同气思尤切，影落残荆月满阶。
和世殿下送子出阁
作者：祁顺
朝代：明

茅土分封自帝家，王孙仁厚十分嘉。成周德化今尤盛，麟趾振振未足誇。
和余君瑫见寄兼柬龙滩旧友
作者：祁顺
朝代：明

龙滩讲席近圆洲，曾记追陪两度秋。闲觅知音调绿绮，每呼从事到青州。云山别久空迢递，风月吟多忆唱酬。何日赋归同访旧，雪舟重为故人留。
和周时雍见寄
作者：祁顺
朝代：明

过雁新传锦绣章，笔端光燄照穷荒。高楼对酒月千里，落日看云天一方。薄宦本来身似叶，苦吟赢得鬓成霜。相思惯有相寻梦，不管湖山去路长。
和周翠渠宿黄丝堡梦母之作
作者：祁顺
朝代：明

同作天涯客，萱堂白发新。贤劳空自念，流落为谁嗔。计别始知远，梦归犹未真。平生学忠孝，相对各沾巾。
和张邦兆秋兴三首
作者：祁顺
朝代：明

林木萧骚万窍号，帝城秋色与天高。一轮明月思千里，两鬓西风惊二毛。道路几时能税驾，江山随处可挥毫。邀朋共作新晴赏，怪得诗豪酒更豪。短笛寒砧近报秋，兴来频倚夕阳楼。霜林落叶雨声急，石洞出云山气幽。怀土仲宣多感慨，思莼张翰最风流。侬家亦有耕渔乐，紫蟹肥时酒正篘。故人一别类参商，气序推迁暑又凉。庭院雨馀梧减翠，园林霜后橘生香。悲秋杜老空怀古，乞巧宗元欲凿方。昨夜乡关频入梦，白云东望海天长。
和张邦兆秋兴三首·其一
作者：祁顺
朝代：明

林木萧骚万窍号，帝城秋色与天高。一轮明月思千里，两鬓西风惊二毛。道路几时能税驾，江山随处可挥毫。邀朋共作新晴赏，怪得诗豪酒更豪。
和张邦兆秋兴三首·其三
作者：祁顺
朝代：明

故人一别类参商，气序推迁暑又凉。庭院雨馀梧减翠，园林霜后橘生香。悲秋杜老空怀古，乞巧宗元欲凿方。昨夜乡关频入梦，白云东望海天长。
和张邦兆秋兴三首·其二
作者：祁顺
朝代：明

短笛寒砧近报秋，兴来频倚夕阳楼。霜林落叶雨声急，石洞出云山气幽。怀土仲宣多感慨，思莼张翰最风流。侬家亦有耕渔乐，紫蟹肥时酒正篘。
和徐议政三月三日途中之作是日寒食
作者：祁顺
朝代：明

三月风光属禁烟，踏青时节艳阳天。倦行驿路魂堪断，远望乡园梦亦牵。洛水有觞曾泛羽，楚山无树不啼鹃。诗来忽动伤春思，一度微吟一黯然。
和晋府世殿下韵
作者：祁顺
朝代：明

蓬岛风光信异常，四时花木总春阳。连云山色千层秀，绕郭河流一派长。尧殿蓂开新日月，周家桐剪旧封疆。金枝玉叶相传远，世笃忠贞答圣皇。
和朝鲜陪臣徐居正赠别
作者：祁顺
朝代：明

阅历风霜一缊袍，半年踪迹别东曹。边城春望海云远，候馆夜吟山月高。不用绮筵张玳瑁，肯将行李载蒲萄。临分惆怅难为赠，笑指秦鞭与孟劳。
和林克全韵三首
作者：祁顺
朝代：明

江上凉风日透衣，窗前孤月夜流辉。京华故旧应相念，过却重阳人未归。南国佳人夜捣衣，残砧声里减容辉。客怀听此堪惆怅，家在都城频梦归。霜风催急箧无衣，恋阙频瞻日月辉。同是别离君更切，登山临水送将归。
和林克全韵三首·其一
作者：祁顺
朝代：明

江上凉风日透衣，窗前孤月夜流辉。京华故旧应相念，过却重阳人未归。
和林克全韵三首·其三
作者：祁顺
朝代：明

霜风催急箧无衣，恋阙频瞻日月辉。同是别离君更切，登山临水送将归。
和林克全韵三首·其二
作者：祁顺
朝代：明

南国佳人夜捣衣，残砧声里减容辉。客怀听此堪惆怅，家在都城频梦归。
和林大参见酬
作者：祁顺
朝代：明

山斋疏散少人知，信步寻幽遍水涯。沉李浮瓜残暑日，清风明月早秋时。功名底事争蜗角，保障无心问茧丝。却忆薇垣少方伯，一尊谁与话襟期。
和林秋官待用见寄
作者：祁顺
朝代：明

仕路闻名夙有年，忽劳佳句到穷边。斯文骨肉我何幸，薄俗炎凉君不然。唐介召还终报国，曼容知分合归田。无由相送偏相忆，目极江湖万里天。
和毛教授破屋之作
作者：祁顺
朝代：明

同寓边城景若何，人烟萧索草茅多。却惭太守才无补，不使先生居有那。愿写德馨铭陋室，还将道义障颓波。万间广庇何由得，怀古伤今涕欲沱。
和沈仲律见寄韵
作者：祁顺
朝代：明

几年朝市厌喧哗，此日山巅与水涯。自适也同林下鴳，寡闻真似井中蛙。三秋凉意轻纨素，五夜寒光见莫邪。闭户闲吟消日月，岂堪流播大方家。
和粹之病起晒书
作者：祁顺
朝代：明

百年心力为书迷，多病非缘数不齐。扬子赋成惊凤吐，杜陵诗苦值鹃啼。带围渐复愁围减，药价虽腾酒价低。行部重来应慰我，小窗谈笑更分题。
和粹之见寄
作者：祁顺
朝代：明

宦海茫茫懒问程，且凭杯酒叙心盟。静看天地都如寄，吟对江山独有情。世上画图空索骏，古来深树惯啼莺。结亭拟作三秋计，肯待钟鸣恣夜行。
和萧文明见寄
作者：祁顺
朝代：明

浮云白日隔长安，远客多愁强自欢。草色莺声于越景，菊英兰露楚人餐。心丹不逐风霜改，眼界应随宇宙宽。长对一樽歌复啸，欲将豪迈洗儒酸。
和蔡太守见寄
作者：祁顺
朝代：明

云山咫尺望中思，五马南来定几时。倘念穷途离索久，抱琴乘兴愿先施。
和陈粹之宪副见寄
作者：祁顺
朝代：明

百年身事一扁舟，风便须行止即休。自许壮怀包宇内，不教愁态上眉头。圣涯万顷优游泳，艺苑群芳积渐收。后世子云应有合，夜光宁肯暗中投。别来惆怅欲沾衣，望入遥天碧四垂。醉梦支离莺唤后，远书珍重雁回时。耽吟杜老真成癖，断饮吴公未是痴。想到浙西寻旧隐，湖山无处不清奇。
和陈粹之宪副见寄·其一
作者：祁顺
朝代：明

百年身事一扁舟，风便须行止即休。自许壮怀包宇内，不教愁态上眉头。圣涯万顷优游泳，艺苑群芳积渐收。后世子云应有合，夜光宁肯暗中投。
和陈粹之宪副见寄·其二
作者：祁顺
朝代：明

别来惆怅欲沾衣，望入遥天碧四垂。醉梦支离莺唤后，远书珍重雁回时。耽吟杜老真成癖，断饮吴公未是痴。想到浙西寻旧隐，湖山无处不清奇。
和韵送萧文明
作者：祁顺
朝代：明

大才宜作济川舟，岂谓因循滞一州。直谏朱云曾折槛，思归王粲惯登楼。胸中学业兼精博，笔底文章扫缪悠。亲炙无能还远别，海天云树总生愁。
咏怀
作者：祁顺
朝代：明

万事真成算海沙，双轮谁解驻天车。浮生寓世身如叶，薄宦劳心鬓易华。红蓼夕阳吟处景，白云秋色望中家。市朝不似溪山好，何日南归理钓槎。
咏燕
作者：祁顺
朝代：明

毛羽照青春，衔泥不厌频。画梁高处好，谁是捲帘人。
哭从兄伟
作者：祁顺
朝代：明

昔年书剑上长安，万里江山共往还。我幸成名君已殁，报恩空有泪痕斑。
哭弟颐
作者：祁顺
朝代：明

风雨隔羊城，无由更合并。百年兄弟谊，两地死生情。夜梦迷春草，秋霜悴紫荆。私恩惭莫报，空有泪纵横。我拜旬宣秩，劳君到豫章。叙谈殊未洽，归去一何忙。后会成虚语，追思枉断肠。西江流不竭，应与恨俱长。南浦前年别，乡心逐去帆。谁怜亲骨肉，遽尔隔仙凡。望断重来约，愁看旧寄缄。茫茫身外事，何处问巫咸。早被功名绊，閒居约暮年。那知中道弃，孤负一生缘。往事恰如梦，此心空自怜。连床消息绝，风雨暗南天。半世为兄弟，共惊离别多。于今成永诀，亲爱复谁何。旧业空文史，幽居冷薜萝。北堂西日薄，微宦敢蹉跎。
哭弟颐·其一
作者：祁顺
朝代：明

风雨隔羊城，无由更合并。百年兄弟谊，两地死生情。夜梦迷春草，秋霜悴紫荆。私恩惭莫报，空有泪纵横。
哭弟颐·其三
作者：祁顺
朝代：明

南浦前年别，乡心逐去帆。谁怜亲骨肉，遽尔隔仙凡。望断重来约，愁看旧寄缄。茫茫身外事，何处问巫咸。
哭弟颐·其二
作者：祁顺
朝代：明

我拜旬宣秩，劳君到豫章。叙谈殊未洽，归去一何忙。后会成虚语，追思枉断肠。西江流不竭，应与恨俱长。
哭弟颐·其五
作者：祁顺
朝代：明

半世为兄弟，共惊离别多。于今成永诀，亲爱复谁何。旧业空文史，幽居冷薜萝。北堂西日薄，微宦敢蹉跎。
哭弟颐·其四
作者：祁顺
朝代：明

早被功名绊，閒居约暮年。那知中道弃，孤负一生缘。往事恰如梦，此心空自怜。连床消息绝，风雨暗南天。
喜唐必聪中举
作者：祁顺
朝代：明

试罢秋闱得意回，西风传送好音来。瑞分芝草非由种，香入梅花独佔魁。天上有梯还进步，人间何地不生才。自惭作郡无裨补，为尔成名一笑开。黄槐催动马蹄忙，千百人中选俊良。文采旧曾评月旦，科名新喜破天荒。寒窗灯火真无负，僻郡山川倍有光。从此诸生知奋励，白袍争作绿衣郎。
喜唐必聪中举·其一
作者：祁顺
朝代：明

试罢秋闱得意回，西风传送好音来。瑞分芝草非由种，香入梅花独佔魁。天上有梯还进步，人间何地不生才。自惭作郡无裨补，为尔成名一笑开。
喜唐必聪中举·其二
作者：祁顺
朝代：明

黄槐催动马蹄忙，千百人中选俊良。文采旧曾评月旦，科名新喜破天荒。寒窗灯火真无负，僻郡山川倍有光。从此诸生知奋励，白袍争作绿衣郎。
喜熊宪长升都宪和韵
作者：祁顺
朝代：明

群臣承睿眷，嘘拂到金台。身际风云会，恩随雨露来。大才宜世用，嘉运自天开。昨夜东南望，文星映上台。多士称王国，雄风陋楚台。人从仙境集，春入绮筵来。岁月诗篇富，河山罨画开。京华天咫尺，瑞气拥三台。
喜熊宪长升都宪和韵·其一
作者：祁顺
朝代：明

群臣承睿眷，嘘拂到金台。身际风云会，恩随雨露来。大才宜世用，嘉运自天开。昨夜东南望，文星映上台。
喜熊宪长升都宪和韵·其二
作者：祁顺
朝代：明

多士称王国，雄风陋楚台。人从仙境集，春入绮筵来。岁月诗篇富，河山罨画开。京华天咫尺，瑞气拥三台。
喜雨呈原都宪
作者：祁顺
朝代：明

齐鲁之壤宽且饶，数月不雨成枯焦。老龙惰职晴乌骄，天气赫赫蒸炎熇。河流将涸林欲凋，陇麦未长禾未苗。邦人骇惧心欲烧，共虑凶歉生无聊。明公巡视初停轺，怅念民隐增烦怮。竭诚致祷朝复朝，期彼甘泽来飘潇。精神一念格九霄，孰谓天道廓以辽。雷车鞭动电帜摇，丰隆屏翳相招邀。马上点滴倾天瓢，一洒二日仍通宵。郊畴沾渥千里遥，宜耕宜播宜耘穮。大地涌水平溪桥，草木秀发争妖娆。闾阎欢及耄与髫，公庭庆忭多宾僚。谓公为政政有条，谓公视民民不恌。德盛致祥旱虐消，此感彼应何昭昭。愿公自此更迁乔，大展谋谟匡帝朝。上追稷契禹皋陶，致君如舜如神尧。燮理经纶功独超，风和雨顺玉烛调，当见四海同歌谣。
四月五日游武夷九曲午抵崇安五首
作者：祁顺
朝代：明

问水寻山到武夷，小船冲浪费推移。浮云散尽日光露，三十六峰都献奇。水绕丹山昼夜流，此中风景足优游。我来欲尽登临兴，直溯清泠最上头。岩壑阴深草树青，考亭书院倚寒屏。圣贤道体非难见，千古川流不暂停。仙家楼阁望中迷，千仞峰峦九曲溪。自有棹歌遗响在，不须游客谩留题。借得天公半日晴，好山看尽眼偏明。肩舆午入崇安路，荷叶池塘闻雨声。
四月五日游武夷九曲午抵崇安五首·其一
作者：祁顺
朝代：明

问水寻山到武夷，小船冲浪费推移。浮云散尽日光露，三十六峰都献奇。
四月五日游武夷九曲午抵崇安五首·其三
作者：祁顺
朝代：明

岩壑阴深草树青，考亭书院倚寒屏。圣贤道体非难见，千古川流不暂停。
四月五日游武夷九曲午抵崇安五首·其二
作者：祁顺
朝代：明

水绕丹山昼夜流，此中风景足优游。我来欲尽登临兴，直溯清泠最上头。
四月五日游武夷九曲午抵崇安五首·其五
作者：祁顺
朝代：明

借得天公半日晴，好山看尽眼偏明。肩舆午入崇安路，荷叶池塘闻雨声。
四月五日游武夷九曲午抵崇安五首·其四
作者：祁顺
朝代：明

仙家楼阁望中迷，千仞峰峦九曲溪。自有棹歌遗响在，不须游客谩留题。
坐中获睹诸生所作文赋因赠以诗
作者：祁顺
朝代：明

青袍济济列生徒，千里骅骝汗血驹。论秀远规周俊士，慕华同事鲁真儒。功名自古非难事，道德由来是坦途。莫学隋唐昧根本，只将词赋费工夫。
坦斋为冯厚长史题
作者：祁顺
朝代：明

应事惟循理，宽闲养太和。寸心常自得，万虑总消磨。大道平于砥，澄渊静不波。俗人萦势利，戚戚欲如何。
增城郑叔清司训顾道充上舍吴时彦贡士来访即告归途值大风雨思之不置
作者：祁顺
朝代：明

溪边分手日犹高，忽忽狂风肆怒号。云水渺茫天地阔，夜深何处避惊涛。
壬子仲冬上京族中弟侄送过石门而别
作者：祁顺
朝代：明

相送情深过石门，醉中分袂暗销魂。举头一望人何处，远树苍茫无数村。南北舟中两渺茫，相思情与海天长。隔篷侵晓闻人语，犹讶诸君在耳傍。
壬子仲冬上京族中弟侄送过石门而别·其一
作者：祁顺
朝代：明

相送情深过石门，醉中分袂暗销魂。举头一望人何处，远树苍茫无数村。
壬子仲冬上京族中弟侄送过石门而别·其二
作者：祁顺
朝代：明

南北舟中两渺茫，相思情与海天长。隔篷侵晓闻人语，犹讶诸君在耳傍。
壮歌行
作者：祁顺
朝代：明

拔剑拂衣舞，虹光淩斗牛。天高沧海阔，四望心悠悠。昨朝丹凤云中出，口衔天书光五色。圣朝宵旰急求贤，特起前年金榜客。天书之来自何时，春风三月离京畿。路途迢遥距南北，秋后才经粤海湄。我本粤海人，早年事书史。十三习得举业成，十七驱驰预偕计。朅来携策入枫宸，三千礼乐曾敷陈。鹓行袖拂炉香细，雁塔名题御墨新。琼林宴罢看花去，路入瀛洲知几许。骏马雕鞍耀日明，绿袍乌帽迎风举。五云深处降纶音，远赐归宁恩更深。喜将菽水供慈寿，不许尘埃点素襟。风流耻在他人后，经籍微言更推究。万里遥持捧日心，两年闲却擎天手。登庸有路无夷犹，家乡虽好难迟留。蛟龙岂是池中物，雕鹗须横天上秋。古来豪杰人，多向科名著。前称韩子与宣公，后数王欧及苏吕。国朝图治重贤才，开科胜筑黄金台。庙堂多少英雄者，往往俱从科第来。我生幸逢尧舜理，黼黻皇猷本能事。握瑜怀瑾岂其宜，附翼攀鳞乃初志。只今便作京华行，足下衮衮青云生。临风磊落醉春酒，手把琅玕无限情。此行拜官知有日，身沐恩荣履华秩。跻世雍熙在有为，致君尧舜非无术。百年踪迹寄金门，誓心不负君王恩。虞周卿相堪期待，唐宋诸人奚足论。
夏侯将军墓
作者：祁顺
朝代：明

富贵功名一梦中，孤坟还记旧英雄。楚歌不尽凄凉意，散作白杨山下风。
夏意
作者：祁顺
朝代：明

残莺无语燕差池，眼底江山处处宜。倚树乘风忘举扇，读书消日胜围棋。吟搜景物牵情远，梦绕家乡睡醒迟。五十年来闲是福，此身羞作楚臣悲。
夗湖借居次陈粹之韵
作者：祁顺
朝代：明

夗湖山水称侨居，山可登临水可渔。故旧追随频有梦，相门干谒独无书。买花钱费三春后，刻烛诗成四韵馀。身世澹然随所乐，直将方寸比堪舆。
夜泊济宁
作者：祁顺
朝代：明

烟水沧凉夜气清，砧声断续出高城。客边觞咏凭谁共，太白楼头空月明。
夜酌同周佥宪联句
作者：祁顺
朝代：明

酒兴无穷量有限，更筹虽短意何长。笔端未尽敲推势，灯下时闻笑语香。明日山川怜判袂，今宵风雨欲连床。登高转觉重阳近，更把黄花共一觞。
夜酌吴裀宅同陈琴窗对梅花有作
作者：祁顺
朝代：明

自别罗浮岁几更，暗香疏影每关情。如今同醉东风下，人比梅花分外清。
大横舟中
作者：祁顺
朝代：明

一叶扁舟自在行，闽山闽水照人清。閒园见竹谁为主，野路看花不记名。风雨惯回乡国梦，壶觞难尽故交情。衰残缪总旬宣寄，北望金门感愧并。
大祀庆成赐宴
作者：祁顺
朝代：明

阊阖开晴日，炉烟散暖风。庆成臣礼具，锡宴上恩隆。冠佩随班入，蓬莱有路通。楼台千仞表，音乐五云中。御酒浮杯酽，宫花插帽红。龙颜瞻咫尺，鸳序映西东。有幸逢嘉会，无能补圣聪。太平思献颂，欢乐万方同。
大行皇帝挽词用周宪佥韵
作者：祁顺
朝代：明

天崩杞国日西颓，一梦华胥竟不回。秦使谩劳东海药，周诗徒咏北山莱。五弦音断薰风奏，万姓情同薤露哀。至德难名功更大，编摩谁是马班才。华封三祝爱长年，岂料飞龙返九天。神禹俭勤今有继，圣尧巍荡古无前。星收虹渚云空暗，剑堕桥山迹已仙。老泪尽随江汉水，西风吹作碧漪涟。
大行皇帝挽词用周宪佥韵·其一
作者：祁顺
朝代：明

天崩杞国日西颓，一梦华胥竟不回。秦使谩劳东海药，周诗徒咏北山莱。五弦音断薰风奏，万姓情同薤露哀。至德难名功更大，编摩谁是马班才。
大行皇帝挽词用周宪佥韵·其二
作者：祁顺
朝代：明

华封三祝爱长年，岂料飞龙返九天。神禹俭勤今有继，圣尧巍荡古无前。星收虹渚云空暗，剑堕桥山迹已仙。老泪尽随江汉水，西风吹作碧漪涟。
天津拱北楼次韵
作者：祁顺
朝代：明

经营王事不宁居，拱北楼成景有馀。城外舟车饶贡赋，海滨黎庶乐耕渔。帘栊得月秋偏胜，窗户封云昼未除。公暇登临频望阙，蓟门烟树正扶疏。
太安喜雪
作者：祁顺
朝代：明

太安来自寿阳东，薇省清高入望中。十月玄冥先送雪，万山冰玉直连空。休祥远胜随车雨，快意真乘破浪风。四海有年应可卜，此心忧乐与民同。
奉使山海
作者：祁顺
朝代：明

勤劳王事愧称贤，持节东来路半千。谕俗不劳司马檄，赠行惟有绕朝鞭。断桥流水村边驿，疏木平原郭外天。翘首关城知不远，海云山色总清妍。
奉使辞朝赐酒饭
作者：祁顺
朝代：明

陛辞天咫尺，赐食励忠勤。翠釜仙庖具，黄封玉液分。深恩同湛露，高宴叶需云。使事惭迂拙，何由答圣君。
奉使香河
作者：祁顺
朝代：明

奉使恩非薄，香河路不遥。如何离别后，情绪便萧条。
奉都宪彭公二首
作者：祁顺
朝代：明

星轺经处重咨询，都宪声华迈等伦。一饭岂能忘北阙，寸心惟欲庇东人。壶冰清映无瑕玉，谷黍潜生有脚春。挽得天河洗兵甲，边方从此绝风尘。经济才高动圣明，东陲草木也知名。笔端敷奏三千牍，胸次韬藏十万兵。天下达尊推大老，人间重镇倚长城。乡闾后学倾心切，欲赋凌云愧长卿。
奉都宪彭公二首·其一
作者：祁顺
朝代：明

星轺经处重咨询，都宪声华迈等伦。一饭岂能忘北阙，寸心惟欲庇东人。壶冰清映无瑕玉，谷黍潜生有脚春。挽得天河洗兵甲，边方从此绝风尘。
奉都宪彭公二首·其二
作者：祁顺
朝代：明

经济才高动圣明，东陲草木也知名。笔端敷奏三千牍，胸次韬藏十万兵。天下达尊推大老，人间重镇倚长城。乡闾后学倾心切，欲赋凌云愧长卿。
子陵台
作者：祁顺
朝代：明

事去台空世屡更，桐江山水尚含情。丝纶本是无心物，钓得人间万古名。
孤竹城
作者：祁顺
朝代：明

寥落荒城数亩低，白云山下北平西。桓公老马今何在，草树霏微路欲迷。
学宫栽柏
作者：祁顺
朝代：明

庭东老柏拂云孤，庭右初栽第二株。学校人材新气运，庙堂梁栋大规模。岁寒贞操冰霜共，天上殊恩雨露俱。欲赋角弓知不忘，殷勤封植在师儒。
学宫避暑
作者：祁顺
朝代：明

壶觞环坐绿阴中，数仞门墙一亩宫。池水浸空光敛滟，野山如画碧玲珑。黑云急送催诗雨，白日凉生解愠风。愿得时平民物遂，不妨行乐与人同。
安庆得风
作者：祁顺
朝代：明

数日候风风不来，今朝江上蒲帆开。推蓬一笑楚天碧，五老相见高崔嵬。
官林风木图为闽中叶氏赋
作者：祁顺
朝代：明

官林山中佳气萃，宰木森森拂云翠。长风昼夜天际来，萧飒寒声满人耳。孝子关心不忍闻，闻之感泣独销魂。有身莫报劬劳德，无路能酬罔极恩。树欲静兮风不息，子欲养亲难再得。风不息兮树转悲，二亲一去何由追。吁嗟乎树之有风犹可止，人子思亲曷穷已。
定兴道中同左时翊大参联句
作者：祁顺
朝代：明

驱车同出帝王州，冬晚霜风袭敝裘。紫陌尘埃随马到，白沟河水带冰流。孤村酒幔夕阳外，野草郊原天际头。敢惮旬宣归路远，江南人候木兰舟。
宝书阁
作者：祁顺
朝代：明

堂堂邑城东，辟地迁乡学。流水环西偏，好山绕南郭。青衿来游歌，济济见头角。所求在诗书，所习惟礼乐。许侯善作兴，士类忻有托。咏歌付菁莪，践履由矩彟。儒宫旧湫隘，脩饰重开拓。堂前势峥嵘，堂后地宽绰。便思藏古书，倏尔创高阁。造化为主张，鬼神助咨度。众材纷积聚，群匠事砻斲。名区轶飞尘，危构撑碧落。檐楹绚青紫，壁槛明丹垩。风棂接朱户，月牖连翠箔。千金购图籍，万卷充栋桷。六经最严整，百氏纷交错。标题别牙签，启闭时锁钥。奎光映虹霓，文字丽金艧。芸香剩熏渍，缣素互联络。能吞石渠富，足助张华博。胡何经世变，兵燹肆炎恶。荡然成灰尘，况又遭攘掠。阁非灵光存，书似秦坑虐。玉毁惊椟亡，珠逃为川涸。谁能复兴脩，政剧吏孱弱。风流校书郎，夙抱经世略。忻然兴义举，不吝发私橐。规模出胸次，功效归咄诺。勤劳仅逾时，轮奂忽如昨。众难君独易，远迩为惊愕。文溪前有记，梅外能继作。岂徒誇目前，实以视绵邈。迩来复中否，繁盛沦寂寞。名馀铁炉步，事叹令威鹤。尘埃冷蠹鱼，风雨留蜗壳。基荒草色新，碑古苔痕剥。巍巍弦诵区，依旧等硗埆。悠悠乾坤内，斯道还自若。世人急功利，亦或重名爵。宁知一编中，至味堪咀嚼。尝闻上古时，浑沌凝太朴。后来书契兴，文籍渐昭焯。图书最幽赜，坟典终灏噩。斯时岂无书，未易窥浑璞。天生鲁仲尼，元气属斟酌。道传鲁氏唯，才竭颜生卓。六经集大成，中或劳笔削。一从垂宪来，千古传木铎。经秦已煨烬，出汉还穿凿。遗编在天下，谁为订纯驳。隋唐迄五代，光焰存一爝。莫能探渊微，徒尔读糟粕。五星聚奎躔，二水溯濂洛。真儒相继出，绪统悬掌握。片言万里具，一发千钧著。文风资阐扬，圣道赖宣廓。时人好藏书，彼此如有约。建阳与吴郡，两记争融爚。吾邦故文献，此举殊卓荦。声华动乡国，名教等山岳。我生已后时，偶被诗书缚。未能万卷破，徒事一鞭着。结网因羡鱼，不耕敢求穫。植根思深培，举步虑前却。词章乃馀事，富贵非可乐。书中有至宝，岂但殊圭珏。常亲一灯青，不管双鬓皬。匪图身有馀，亦使心无怍。泮中昔游观，陈迹嗟落莫。池芹尚清香，坛杏转盘礴。丝竹遗声音，鸢鱼自飞跃。废兴自相寻，气运有回薄。眷兹风化本，可忍成萧索。凭谁绍前功，且以开后觉。我愿记其成，新碑为磨琢。
宝山石瓮
作者：祁顺
朝代：明

一山盘礴连苍旻，四时佳气连氤氲。寒潭浸空波贮银，石瓮酿熟松花春。奇葩异石咸效臻，琼瑶珠翠纷前陈。鸾凤飞鸣犀象驯，天荒地老山不贫。我闻岳降生甫申，又闻楚国宝善人。愿山淑气钟贤臣，上佐天子康兆民。功名道德扬清芬，金玉粪土何足云。
宠章纯孝为晋府世殿下作
作者：祁顺
朝代：明

金母仙游不可寻，山前风木百年心。九重天子嘉纯行，五色奎文降德音。华衮岂如褒典重，沧溟难比孝情深。舜文已远曾参逝，古道微茫直到今。
宿新添卫
作者：祁顺
朝代：明

朝从龙里来，夜向新添宿。静思平生事，岁月徒碌碌。把酒浇素怀，题诗刻红烛。行藏信自然，无待詹尹卜。
宿董家峪
作者：祁顺
朝代：明

古洞深中别是春，烟霞为侣石为邻。桃花流水溪桥路，恐有秦时避世人。
寄何大参
作者：祁顺
朝代：明

流落他乡少故人，粤台名宦独逢君。忘年契谊由来重，当面音书不厌勤。深夜有怀时见月，荒山无伴只怡云。西风吹送朝天旆，南北迢遥惜袂分。
寄刘孔廉
作者：祁顺
朝代：明

青琐才名早见知，忧民衰鬓易成丝。阡南昔日同沦落，冀北今朝感别离。鸡黍不忘元伯信，鲈莼先动季鹰思。瑶琴三弄亲曾听，流水高山似旧时。
寄林大参允吉
作者：祁顺
朝代：明

地署同官早见知，十年重会楚天涯。升沉宦迹怜今日，尔汝交情似昔时。问讯恍疑身是梦，相看都觉鬓如丝。无端又动停云思，谩拂焦桐候子期。
寄江藩旧僚友
作者：祁顺
朝代：明

方岳衣冠忆旧游，远情难托致书邮。云迷南浦几千里，月满西江第一楼。作郡也能兼吏隐，著书应不为穷愁。归闲尚有经过约，共拉麻姑泻玉舟。
寄萧文明
作者：祁顺
朝代：明

东望铜江五日程，相思何处可寻盟。白云满地不堪赠，芳草连天无限情。缄就素书难托雁，歌残伐木忍闻莺。朝天想趁西风早，欲办新诗为送行。
寄蒋方伯陈大参二首
作者：祁顺
朝代：明

扁舟同载出江滨，转瞬翻成两路分。惆怅晓来频纵目，满城风雨万山云。绿树晴波映碧沙，白云芳草傍人家。去年到此今年别，添得诗翁两鬓华。
寄蒋方伯陈大参二首·其一
作者：祁顺
朝代：明

扁舟同载出江滨，转瞬翻成两路分。惆怅晓来频纵目，满城风雨万山云。
寄蒋方伯陈大参二首·其二
作者：祁顺
朝代：明

绿树晴波映碧沙，白云芳草傍人家。去年到此今年别，添得诗翁两鬓华。
寄题圣泉
作者：祁顺
朝代：明

一脉灵泉妙莫寻，倏然清浅倏然深。痕从石鼓知消长，源出青山自古今。十载尘襟思浣濯，几朝风雨阻登临。贵阳八景兹尤胜，莫惜新题寄赏心。
寄题箕子墓四首
作者：祁顺
朝代：明

被发佯狂不为身，忍看家国遽沉沦。平生方寸谁能会，孔氏三仁语最真。宗祊颠覆力难支，独抱瑶琴只自悲。一曲清歌欲流涕，故都回首黍离离。力谏无能悟独夫，明夷心事更谁如。九畴不向周王授，后世何由识洛书。东藩制度旧封君，千载遗风尚礼文。欲吊英灵何处是，夕阳荒草锁孤坟。
寄题箕子墓四首·其一
作者：祁顺
朝代：明

被发佯狂不为身，忍看家国遽沉沦。平生方寸谁能会，孔氏三仁语最真。
寄题箕子墓四首·其三
作者：祁顺
朝代：明

力谏无能悟独夫，明夷心事更谁如。九畴不向周王授，后世何由识洛书。
寄题箕子墓四首·其二
作者：祁顺
朝代：明

宗祊颠覆力难支，独抱瑶琴只自悲。一曲清歌欲流涕，故都回首黍离离。
寄题箕子墓四首·其四
作者：祁顺
朝代：明

东藩制度旧封君，千载遗风尚礼文。欲吊英灵何处是，夕阳荒草锁孤坟。
寄题箕子墓四首余奉使朝鲜与其国相徐刚中唱酬颇熟别后不能不往来于怀也适张司译自朝鲜来京徐君赠以绝句三章蔼然寓见念之意披阅有感依韵赋焉·其一
作者：祁顺
朝代：明
体裁：七言绝句

使旌曾度海云边，弱水蓬山路杳然。景物瑰奇看不厌，满怀情绪为诗牵。
寿薛司徒
作者：祁顺
朝代：明

位应三台寿八旬，帝乡风月一闲身。秀钟光岳英灵气，功是朝廷社稷臣。老圃寒花荣晚节，蟠桃春酒庆生辰。古来全福如公少，不但贤名继甫申。
将游汉江风雨未止
作者：祁顺
朝代：明

海国东来感异乡，醉中怀抱为诗狂。烟花转觉清明近，风雨都随寒食忙。惯事谩誇王介甫，出游谁似段文昌。汉江佳致传闻久，愿借春晴泛画航。
将至洪都寄同寅洪方伯洪大参兼柬潘少参
作者：祁顺
朝代：明

一别江藩十五年，重来双鬓已皤然。清风明月滕王阁，还与湖山话旧缘。
尉迟将军墓
作者：祁顺
朝代：明

寂寂青山对古茔，乡人知姓不知名。道傍种得垂杨树，犹似周君细柳营。
尚书胡公哀挽
作者：祁顺
朝代：明

造化钟英秀，邦家得俊良。才猷超贾董，治具际虞唐。驰骛诗书府，嬉游翰墨场。策名留雁塔，通籍列鹓行。献纳禆时政，褒迁沐宠光。贰卿推陆佃，考士仰欧阳。位与名俱进，身由道益彰。襟怀春可挹，器度海难量。拜命持双节，巡行遍四方。民风归采察，山水任徜徉。足迹几千里，年华十七霜。归朝承眷顾，拾级上岩廊。调护亲储副，师资重国庠。秩宗兼版使，霄汉应文昌。政务劳参订，谋谟赖赞襄。星辰随步履，雨露散天香。锦诰荣三代，奎星聚一堂。麟袍纡玉带，鸟篆刻银章。特进三孤秩，还持八座囊。九重偏倚注，七纪尚康强。任重商伊尹，知休汉子房。优容谁得似，锡赉更非常。泉石双吟屐，烟波一画航。耄年黄发老，仙梦白云乡。天上骑箕尾，人间失栋梁。哀荣昭异数，恩泽及诸郎。生死应无憾，勋名总不忘。碑文新最迹，竹帛永流芳。愿识嗟何及，追思倍衋伤。毗陵江上路，云水共苍茫。
山中即景同翠渠联句
作者：祁顺
朝代：明

大山独立如玉琢，小山斗立如人搏。泉冲洞窍窈以通，石缀云崖危不落。野芳隐映东风浮，树林远近春云薄。缥渺烟霞百鸟鸣，清泠水石群鱼跃。行行三里与五里，处处浅酌复深酌。笑将壶盖当轻杯，薄采溪毛充大嚼。偶遗野雉割家鸡，巧啖芝麻施笋箨。访奇直欲穷幽深，处世何须大束缚。诗才稍缓嫌催促，酒思才酣耽戏谑。天高地下此心闲，谁道夷方不为乐。
山梅
作者：祁顺
朝代：明

榛莽丛中一树春，玉容娇媚不生尘。山深地僻凭谁管，自有东风作主人。
山水图为杨地官宗嗣题二首
作者：祁顺
朝代：明

美人家傍青山住，脩竹森森绕庭户。苍雪晴飘隔树风，寒岚昼滴层厓雨。前村野色遥相连，长桥直抵疏篱边。半肩行李随诗叟，一棹烟波度酒船。迩来别却清幽境，仕路难忘旧游兴。栖凤枝头夜月孤，钓鱼亭下秋风冷。何日功成便赋归，登山临水重题诗。此君相见应无恙，晚节贞心如旧时。层峦矗空寒玉立，老树含春翠云湿。几处人家院落闲，孤舟野渡溪流急。东风游赏知何人，蹇驴龙钟酒半醺。葛巾润透林梢露，诗担斜冲石径云。豪吟不尽闲中趣，笑指前山更容与。初疑踏雪孟浩然，又似寻芳杜工部。半幅新图一段幽，水光山色共悠悠。粉闱公暇日披拂，遥认故园天际头。
山水图为杨地官宗嗣题二首·其一
作者：祁顺
朝代：明

美人家傍青山住，脩竹森森绕庭户。苍雪晴飘隔树风，寒岚昼滴层厓雨。前村野色遥相连，长桥直抵疏篱边。半肩行李随诗叟，一棹烟波度酒船。迩来别却清幽境，仕路难忘旧游兴。栖凤枝头夜月孤，钓鱼亭下秋风冷。何日功成便赋归，登山临水重题诗。此君相见应无恙，晚节贞心如旧时。
山水图为杨地官宗嗣题二首·其二
作者：祁顺
朝代：明

层峦矗空寒玉立，老树含春翠云湿。几处人家院落闲，孤舟野渡溪流急。东风游赏知何人，蹇驴龙钟酒半醺。葛巾润透林梢露，诗担斜冲石径云。豪吟不尽闲中趣，笑指前山更容与。初疑踏雪孟浩然，又似寻芳杜工部。半幅新图一段幽，水光山色共悠悠。粉闱公暇日披拂，遥认故园天际头。
山水图为陈琴窗题
作者：祁顺
朝代：明

罗浮之山高插天，龙滩之水天与连。山明水秀涵万象，风月不尽春无边。华堂隐映龙滩上，乔木阴森老无恙。翠挹云屏四百峰，澄拖江练三千丈。主人抱道不求名，乐山乐水怡吾情。半帘爽气朝拄颊，一曲沧浪时濯缨。宾戚过从日谈笑，潜搜万汇供诗料。三尺焦桐膝上横，写尽峨洋山水调。平生于我最心投，对酒开窗几度留。相思更拟携琴去，绿竹坡前拢小舟。
山行写怀
作者：祁顺
朝代：明

路上崚嶒半是云，断崖荒涧总愁人。勤劳本为公家事，非是王尊不爱身。
山行怀周翠渠
作者：祁顺
朝代：明

绿暗红稀风雨寒，间关啼鸟怨春残。西南山色多相类，只欠周郎并辔看。
己丑岁二月二十五日往天寿山陪祀三首
作者：祁顺
朝代：明

两载淹淹不出城，谒陵今日喜郊行。红尘车马繁华地，得似云山意味清。天寿山高地位宽，先皇陵寝万年安。回龙殿外频翘首，王气成纹五色寒。谒陵盛典重明时，将事贤王肃礼仪。悬想九重当此日，松楸雨露不胜思。
己丑岁二月二十五日往天寿山陪祀三首·其一
作者：祁顺
朝代：明

两载淹淹不出城，谒陵今日喜郊行。红尘车马繁华地，得似云山意味清。
己丑岁二月二十五日往天寿山陪祀三首·其三
作者：祁顺
朝代：明

谒陵盛典重明时，将事贤王肃礼仪。悬想九重当此日，松楸雨露不胜思。
己丑岁二月二十五日往天寿山陪祀三首·其二
作者：祁顺
朝代：明

天寿山高地位宽，先皇陵寝万年安。回龙殿外频翘首，王气成纹五色寒。
己亥腊月朔自匡庐之九江
作者：祁顺
朝代：明

彭蠡通南北，开篷见万艘。雪消山翠重，水落石痕高。吴楚风烟阔，江湖岁月劳。往来吟思苦，赢得鬓刁骚。
平壤怀古
作者：祁顺
朝代：明

朝鲜有国营州外，箕子封来经几代。就中平壤是雄都，昔时形胜今犹在。冈峦迂郁田野平，楼台雉堞空中横。秦初远作辽东徼，汉末新传王俭城。何年并入扶馀裔，复见丸都迁此地。沃沮濊貊纷来归，渺渺东西六千里。隋兵三举空扰攘，可堪秘记符唐皇。全山得捷薛仁贵，浿水成功苏定方。振衰继绝不旋踵，五代之馀遭有宋。玄菟乐浪息纷争，使介联翩奉朝贡。松岳迁都久已成，长安旧治名西京。鲁阳城古人悲昔，马邑峰高地有灵。胡元不道图吞并，分疆直抵慈悲岭。西京内属知几时，徒有腥风污边境。圣朝德化覃八区，乐天字小古所无。鸭江东畔平安道，还入朝鲜旧版图。居民熙熙耕且乐，女事蚕桑士知学。中华气习渐染深，文物衣冠宛相若。朝臣奉诏天上来，登高览胜襟怀开。不须吊古重惆怅，写景新诗聊尔裁。
广宗四十里至钜鹿
作者：祁顺
朝代：明

广宗钜鹿近相望，铺舍门临古道傍。垂柳阴中笼夕照，黄花香里遇重阳。柏台驻节啼乌急，薇省催程去骑忙。无酒无糕度今日，懒将诗句笑刘郎。
庚寅岁八月见白髭
作者：祁顺
朝代：明

少不如人老可惊，百千功业几能成。含愁谩掩窗前镜，新见吟髭白一茎。
廉泉亭
作者：祁顺
朝代：明

山下流泉自古清，百年华构几经营。时人谩把廉名道，此水由来不为名。
建水纪行
作者：祁顺
朝代：明

八闽疆界居南陬，峰峦崒嵂江悠悠。渊源发自高山头，一泻千里无停休。建宁剑浦控上游，旁通邵武连汀州。谁遣乱石欺中流，巉岩突兀妨行舟。纵横列笋簴，锋锐排戈矛。形势万状难穷搜，雷霆怒吼风雨愁。张滩菡萏险之尤，瞿塘三峡相与侔。篙师一失手，便有沉溺忧，终古似与行人雠。我欲役河伯，呼阳侯，力移此石归山丘。要使江水平如沟，舟行无患千万秋。
张节妇诗
作者：祁顺
朝代：明

孤鸿不再偶，仁兽不乱群。破镜难再圆，枯木无回春。妾为名家女，长作儒家妇。夫死身未亡，含哀守贞素。身单儿幼门户衰，儿吾教育家吾持。金钿绣带委尘匣，断枕空帷生网丝。豪家相凌弗相察，剺面悲号仍截发。罄资求免心始安，忍使污尘点冰雪。有泪哭夫夫不闻，有恩育儿儿不存。妾心皎皎天边月，妾命悠悠风外云。命不可凭心可久，少壮从教成白首。良人地下会同归，应信平生不相负。
归舟次翠渠韵
作者：祁顺
朝代：明

松花满酌金杯滟，醉下扁舟还泛泛。石窍洼中水半侵，山头缺处云来占。居夷自爱忠信好，问俗不嫌风土俭。无情山水解相留，布袜青鞋游未厌。
彦卿得子以诗来示依韵酬之
作者：祁顺
朝代：明

华缄千里寄欢声，亲爱深关父子情。愿得明年重有报，便题诗句赠徐卿。
彭城和左时翊二十六韵
作者：祁顺
朝代：明

我来自京师，驾言出城郭。双轮既以膏，十骑殊不弱。时维冬气深，霜重草木落。燕谷律未温，芦沟冻如涸。王事甘苦辛，客程念悠邈。岁荒无廪蓄，民困有离瘼。深州隐孤城，衡水横一榷。逢人问来由，问讯得厓略。齐郊接楚望，邾邑闻鲁柝。峄桐丹凤老，秦篆青苔剥。有怀情惘恍，默坐思恬漠。释劳问皋苏，供馔杂藜藿。眼空长短亭，身类屈伸蠖。滕阳路崎岖，泗下水联络。登舟舣仍发，对酒罢复酌。客来共欢娱，醉后交嗢噱。沿流弄清浅，纵意穷恢廓。扫雪烹月团，挥毫饮铜雀。故人惠诗章，才美信超卓。因观绝妙词，足觇渊源学。嘉禾去稂莠，周道非荦确。思齐切我心，医拙凭谁药。自从挹光霁，渐欲销鄙薄。惟兹旧交稔，绝胜新知乐。苍蝇喜追逐，顽石赖磨琢。愿君诱其成，大道正闳博。
忆亡弟宏
作者：祁顺
朝代：明

梦里分明一见君，恩情犹在死生分。惠连春草池塘句，无限伤心不忍闻。
忆闽省
作者：祁顺
朝代：明

危楼千仞逼苍穹，瓯粤乾坤眼界中。胜览未穷人易别，一尊还许几时同。
怀张靖州宗美
作者：祁顺
朝代：明

半月山行苦未休，一尊谁与破春愁。绥宁道上频翘首，为有乡人在靖州。
思亲卷为张咨赋
作者：祁顺
朝代：明

双亲蚤沦逝，岁月成侵寻。悠悠孝子思，不尽平生心。幽明路隔音容杳，一身抱恨何时了。泪洒西风宿草寒，梦回残月啼乌晓。天地无穷悲复悲，不因霜露也凄其。古今孝行应难得，为尔重歌不匮诗。
思贤堂
作者：祁顺
朝代：明

卓荦三夫子，才名重一乡。画堂昭祀典，青简挹馀芳。风月同清白，江山共久长。怀贤意何限，乔木此甘棠。
憩龙里卫步月
作者：祁顺
朝代：明

来时曾此憩，归日复登临。两度月皆半，一年春又深。城闉通远道，楼阁对遥岑。散步银蟾下，怀人劳寸心。
戊申六月祷雨有感
作者：祁顺
朝代：明

亢阳骄虐近秋初，喜得甘霖数日馀。众念精诚宜有感，天心仁爱岂为虚。名亭拟续坡翁记，志瑞无惭鲁史书。六载专城频望岁，西风禾稼满菑畬。
扇面梅花二首
作者：祁顺
朝代：明

一段孤山景，移来掌握中。平生冰玉操，不与百花同。细剪银河水，并刀不露痕。南枝春意早，别是一乾坤。
扇面梅花二首·其一
作者：祁顺
朝代：明

一段孤山景，移来掌握中。平生冰玉操，不与百花同。
扇面梅花二首·其二
作者：祁顺
朝代：明

细剪银河水，并刀不露痕。南枝春意早，别是一乾坤。
挽丘母太安人
作者：祁顺
朝代：明

德寿双全庆泽深，孟陶家教足规箴。封章炳耀清朝宠，色养怡愉孝子心。忍听慈乌啼月夜，惊看吊鹤下云林。升堂一别难重见，怅望番山泪不禁。
挽李汉章郎中五首
作者：祁顺
朝代：明

数椽别业宝山傍，诗酒相忘旧醉乡。风景不留人去远，落花啼鸟送斜阳。西徼粮刍积渐丰，榆林山下路新通。三军得隽风尘静，犹记当年馈饷功。赈饥遥为主分忧，百万生灵病已瘳。一派濠梁亭下水，载君遗爱日东流。忧国忘家一片心，使星何事遽销沉。遗诗子姓传清白，不羡囊中陆贾金。久欲题诗吊谪仙，伤心还记十年前。何时斗酒亲携去，酹向绵山宿草烟。
挽李汉章郎中五首·其一
作者：祁顺
朝代：明

数椽别业宝山傍，诗酒相忘旧醉乡。风景不留人去远，落花啼鸟送斜阳。
挽李汉章郎中五首·其三
作者：祁顺
朝代：明

赈饥遥为主分忧，百万生灵病已瘳。一派濠梁亭下水，载君遗爱日东流。
挽李汉章郎中五首·其二
作者：祁顺
朝代：明

西徼粮刍积渐丰，榆林山下路新通。三军得隽风尘静，犹记当年馈饷功。
挽李汉章郎中五首·其五
作者：祁顺
朝代：明

久欲题诗吊谪仙，伤心还记十年前。何时斗酒亲携去，酹向绵山宿草烟。
挽李汉章郎中五首·其四
作者：祁顺
朝代：明

忧国忘家一片心，使星何事遽销沉。遗诗子姓传清白，不羡囊中陆贾金。
挽淮安致政胡挥使
作者：祁顺
朝代：明

列职辕门蚤著声，投簪偏遂暮年情。九天恩命荣三世，八帙年华老一生。菊径已穷元亮趣，柳营犹记亚夫名。朝绅闻讣多伤悼，应为人间惜老成。
挽许道中先生
作者：祁顺
朝代：明

侍从才华四十年，东齐人物老儒仙。太常旧建迎銮策，学士原兼内相权。直道不容甘去国，闲身无累早归田。老成凋谢文章在，留得芳声世上传。
文笔山
作者：祁顺
朝代：明
体裁：五言律诗

巨笔卓晴峰，天然制度工。云霞妆五色，风动助三红。脱颖非囊底，生花似梦中。流年多少恨，终日漫书空。
新建三贤祠
作者：祁顺
朝代：明

古人贵脩德，德立名不朽。其次功与言，亦足垂永久。吾乡才士相后先，就中磊落推三贤。生平德行已无玷，功业文章皆可传。鲁论一编日星焕，竹隐名高出宸翰。流风不泯在人心，肇建新祠近黉泮。梅外先生能继之，穷达弗贰心无私。片言利泽被乡邑，崇德报功仍有祠。迩来复爱琴轩老，善政雄辞总称好。仪刑并入此堂中，先后三人同一道。乡邑遗芳俨若存，能敦风化励斯文。山川淑气钟才杰，接武还当不乏人。
晋府世殿下宝贤堂
作者：祁顺
朝代：明

华堂奕奕壮宗藩，义路仁居礼是门。珍席独知儒可贵，长民偏爱德为尊。英雄俊杰真奇遇，金玉珠犀不足论。乐道贤王忘势分，一生清誉满乾坤。
晋府世殿下请宴和诗二绝
作者：祁顺
朝代：明

际遇贤王真可喜，臣僚如坐春风里。宝贤乐善重诗书，昔日河间未堪比。晋藩宫阙倚云天，有幸频来醉锦筵。四海升平同一乐，不因光景重流连。
晋府世殿下请宴和诗二绝·其一
作者：祁顺
朝代：明

际遇贤王真可喜，臣僚如坐春风里。宝贤乐善重诗书，昔日河间未堪比。
晋府世殿下请宴和诗二绝·其二
作者：祁顺
朝代：明

晋藩宫阙倚云天，有幸频来醉锦筵。四海升平同一乐，不因光景重流连。
月梅
作者：祁顺
朝代：明

篱边疏影弄新晴，月与寒花一样清。记得罗浮耽玩久，数枝临水更分明。
月梅为石滩陈志子铭题二首
作者：祁顺
朝代：明

水横疏影月传神，诗到林逋最逼真。还忆罗浮风雪夜，翠禽啼破梦中春。潇洒风情玉雪姿，一梢寒月浸山池。调羹信息传来近，看取青青结子时。
月梅为石滩陈志子铭题二首·其一
作者：祁顺
朝代：明

水横疏影月传神，诗到林逋最逼真。还忆罗浮风雪夜，翠禽啼破梦中春。
月梅为石滩陈志子铭题二首·其二
作者：祁顺
朝代：明

潇洒风情玉雪姿，一梢寒月浸山池。调羹信息传来近，看取青青结子时。
有自西川来镇远者使獭捕鱼甚巧周翠渠同何贰守观之欲赋未就间以语予遂为四句
作者：祁顺
朝代：明

水獭从来解捕鲜，何人移巧自西川。不知所得能多少，慎勿驱鱼过别渊。
望香炉山
作者：祁顺
朝代：明

香炉之山高插天，苍屏翠壁相钩连。根盘势转几千仞，雄秀合在匡庐先。深林隐白石，幽谷通清泉。奇花异草不可数，悬崖绝磴难攀缘。向来风尘动，苗獠兴戈鋋。虔刘我黎庶，簸荡山与川。犬羊数万居层巅，疏泉积粟仍种田。天兵临之久不悛，欲战无路攻愈坚。台臣亲握将帅权，博采筹策图十全。炮车飞霹霹，冲击何磌磌。摧枯与拉朽，声震西南偏。诸苗悔祸方乞怜，面缚衔壁罗马前。三军动地歌凯旋，功绩尽向山头镌。今经数十载，边境犹帖然。我来值春阴，远望生云烟。题诗问山灵，感慨聊成篇。愿教此地长无警，巩固皇图亿万年。
朝端卿佐近日一番新矣粹之书来谓我辈如深涧老松冷看桃李常换春风也因即其言作一绝
作者：祁顺
朝代：明

春风桃李费栽培，一度飘零一度开。惟有涧松偏耐冷，天公留作栋梁材。
朝鲜途中寄国王十律今录二律
作者：祁顺
朝代：明

外域梯航万国通，朝鲜近在海云东。君臣治道光前烈，人物衣冠有古风。八教条章终不改，三京形胜久称雄。农桑乐业边尘静，正囿吾皇德化中。浅薄无由赞盛时，只凭忠赤答恩私。吟多耻售鸡林价，客久常悬凤阙思。山似留人多北耸，水因归海尽东驰。临岐莫讶辞行赆，杨震从来畏四知。
朝鲜途中寄国王十律今录二律·其一
作者：祁顺
朝代：明

外域梯航万国通，朝鲜近在海云东。君臣治道光前烈，人物衣冠有古风。八教条章终不改，三京形胜久称雄。农桑乐业边尘静，正囿吾皇德化中。
朝鲜途中寄国王十律今录二律·其二
作者：祁顺
朝代：明

浅薄无由赞盛时，只凭忠赤答恩私。吟多耻售鸡林价，客久常悬凤阙思。山似留人多北耸，水因归海尽东驰。临岐莫讶辞行赆，杨震从来畏四知。
朝鲜途中杂咏
作者：祁顺
朝代：明

亭亭扶桑树，蟠结沧海东。两干连根株，散作金碧丛。羲和蕴灵巧，分得造化功。寻常出异茧，状与瓮盎同。弥罗暨灵池，一见皆下风。谁能拔其尤，置向文房中。制成五色锦，上献蓬莱宫。东藩好楼台，壮观临海峤。朱帘捲风月，有景供诗料。使君事幽寻，到处一登眺。心闲眼界宽，忘却在边徼。仲宣聊消忧，阮籍几长啸。醉来亦狂吟，不作相思调。遥遥望京师，归兴先飞鸟。
朝鲜途中杂咏·其一
作者：祁顺
朝代：明

亭亭扶桑树，蟠结沧海东。两干连根株，散作金碧丛。羲和蕴灵巧，分得造化功。寻常出异茧，状与瓮盎同。弥罗暨灵池，一见皆下风。谁能拔其尤，置向文房中。制成五色锦，上献蓬莱宫。
朝鲜途中杂咏·其二
作者：祁顺
朝代：明

东藩好楼台，壮观临海峤。朱帘捲风月，有景供诗料。使君事幽寻，到处一登眺。心闲眼界宽，忘却在边徼。仲宣聊消忧，阮籍几长啸。醉来亦狂吟，不作相思调。遥遥望京师，归兴先飞鸟。
木根坡
作者：祁顺
朝代：明

山插青天径路长，木根凌乱树苍凉。白云满地闲如许，应笑往来人自忙。
李汉章由边功升俸赠以口号
作者：祁顺
朝代：明

郎官新受大夫封，又喜荣加俸级崇。边塞勤劳才两载，绝胜民部十年功。
杨青舟中
作者：祁顺
朝代：明

两岸垂杨映酒旗，扁舟如在画中移。心悬北阙多清梦，路入西藩有故知。雷雨岂能忘岁旱，芙蓉应不怨秋迟。行装渐比前时减，三尺龙泉数卷诗。
林宪副大用偕周梁石游铁溪有联句见示因次其韵
作者：祁顺
朝代：明

停舟指点水云东，四野无尘眼界空。醉比杜陵忘酒债，穷非梅老见诗工。千山草木三秋雨，两岸人家一笛风。笑我同心不同赏，病怀萧索鬓飞蓬。
柬丘阁老先生
作者：祁顺
朝代：明

岭海钟灵自昔闻，乾坤间气此氤氲。九千里外生贤相，五百年来遇圣君。人望伊周隆至治，天教濂洛振斯文。牙签满架劳分借，抄诵无能叹白纷。
柬杨都阃
作者：祁顺
朝代：明

长才生与圣明遭，新陟崇阶荷宠褒。阃外山河归节制，胸中兵甲识英豪。边城有备知无患，王事推贤信独劳。愿竭忠诚建勋业，羽毛当见拂云高。
柳上山凫
作者：祁顺
朝代：明

野塘春水绿生漪，云淡风轻白昼迟。山鸟也怜幽绝景，数声啼上绿杨枝。
梅溪为庾资宽作
作者：祁顺
朝代：明

大庾关头万树春，何年移植庾溪濒。半湾素练横霜干，一色琼葩沁碧沦。醉倚孤篷闲索笑，坐招明月为传神。知君剩得林逋趣，香影新联最逼真。
梅花阁
作者：祁顺
朝代：明

阁因梅僻静，梅为阁精神。影落罗浮月，香分庾岭春。
梧州有作
作者：祁顺
朝代：明

扁舟来梧城，水急舟行缓。经旬念高堂，却怪程途远。梧城往返千里馀，寸心郁结犹不舒。星轺指日上京国，万里离别当何如。功名不似家乡好，岁月奔驰人易老。何当乞身归及时，日日彩衣承母慈。
梧桐山
作者：祁顺
朝代：明

梧桐山，高倚天。冬来积霜雪，雨后多云烟。山中奇植人争宝，笼葱之竹龙须草。更有梧桐栖凤凰，紫云枝叶年年好。我欲剪梧桐，制琴献穆清，坐弹南薰歌太平。又欲招凤凰，来仪天子廷，效灵堪与龟龙并。凤兮不来梧欲老，目极空山无限情。
次丘时雍登庐山
作者：祁顺
朝代：明

曾步匡庐最上头，紫阳书院也淹留。幽寻未遍神仙窟，远谪还来山水州。天上羲和奔日驭，人间蛮触战蜗牛。回思五老长如旧，顾我萧条鬓易秋。
次冷庵归田韵
作者：祁顺
朝代：明

投簪慷慨问归程，直向山中隐姓名。删后有诗追大雅，醉来无梦到承明。舟移别渚收残钓，春及西畴报晓耕。回首宦途人扰扰，白头奔走负生平。
次吴大参时中韵
作者：祁顺
朝代：明

细听徵音耳欲倾，诗来先慰别离情。从知郢下难为和，却愧邯郸强学行。问俗几番劳驻节，看山何处不题名。笑谈未许重亲炙，茅塞春蹊剪又生。
次周畏斋韵赠敖气完贰尹
作者：祁顺
朝代：明

事君论道不论官，沥血书辞见肺肝。自昔朝阳争识凤，如今枳棘暂栖鸾。江湖远念悬双阙，霄汉贤声动百蛮。公论到头应有定，莫将荣辱眼前看。柱石由来异楚砧，栋梁应向豫章寻。片言悟主难为力，万里投荒不易心。雨露几时均沛泽，云山满地结层阴。怀贤叵奈通津隔，尊酒无由得共斟。身虽去国义偏荣，懒写离骚吊屈平。匹马不嫌滇服远，双眸顿向楚山明。吟哦未必妨公事，赋讽还须籍墨卿。一点忠诚天所畀，纲常为重利名轻。读书非但富文章，浩气真成隘八荒。阊阖排云馀谏草，江山搜景满诗囊。才名不负三场选，忠爱焉能一饭忘。却笑江州沦落者，琵琶声里泪沾裳。
次周畏斋韵赠敖气完贰尹·其一
作者：祁顺
朝代：明

事君论道不论官，沥血书辞见肺肝。自昔朝阳争识凤，如今枳棘暂栖鸾。江湖远念悬双阙，霄汉贤声动百蛮。公论到头应有定，莫将荣辱眼前看。
次周畏斋韵赠敖气完贰尹·其三
作者：祁顺
朝代：明

身虽去国义偏荣，懒写离骚吊屈平。匹马不嫌滇服远，双眸顿向楚山明。吟哦未必妨公事，赋讽还须籍墨卿。一点忠诚天所畀，纲常为重利名轻。
次周畏斋韵赠敖气完贰尹·其二
作者：祁顺
朝代：明

柱石由来异楚砧，栋梁应向豫章寻。片言悟主难为力，万里投荒不易心。雨露几时均沛泽，云山满地结层阴。怀贤叵奈通津隔，尊酒无由得共斟。
次周畏斋韵赠敖气完贰尹·其四
作者：祁顺
朝代：明

读书非但富文章，浩气真成隘八荒。阊阖排云馀谏草，江山搜景满诗囊。才名不负三场选，忠爱焉能一饭忘。却笑江州沦落者，琵琶声里泪沾裳。
次张叔亨黄塘道中韵
作者：祁顺
朝代：明

凌江滩下水，一派与天长。杨柳惊秋雨，芙蓉醉晓霜。越山云黯淡，京国路微茫。有客频翘首，丹心恋赭黄。
次彭方伯述怀
作者：祁顺
朝代：明

浪拍长江雨未休，何人不望济川舟。风流岂但谢安石，博洽宁论殷践猷。常许丹心坚似铁，生憎簧舌巧如流。沙堤几度催行色，却念边氓为少留。四海清宁兵甲休，君臣同德两交脩。如公正合归台辅，令望从来迈等流。斩佞尚闻存故槛，济寒争愿盖长裘。参芝术桂堪防疾，药笼还当取次收。
次彭方伯述怀·其一
作者：祁顺
朝代：明

浪拍长江雨未休，何人不望济川舟。风流岂但谢安石，博洽宁论殷践猷。常许丹心坚似铁，生憎簧舌巧如流。沙堤几度催行色，却念边氓为少留。
次彭方伯述怀·其二
作者：祁顺
朝代：明

四海清宁兵甲休，君臣同德两交脩。如公正合归台辅，令望从来迈等流。斩佞尚闻存故槛，济寒争愿盖长裘。参芝术桂堪防疾，药笼还当取次收。
次敖静之赠行韵
作者：祁顺
朝代：明

胸吞云梦气横秋，三峡词源日倒流。正喜同官薰晋鄙，可堪临别赠吴钩。翰林风月长庚老，杜曲烟花子美愁。欲问相思意何限，汴河汾水两悠悠。
次林大用见寄韵同翠渠作
作者：祁顺
朝代：明

相逢那忍别旌旄，心易生蓬鬓易蒿。千里树云愁外杳，百年山斗望中高。公权笔正心先正，太白诗豪酒亦豪。不但外台纲纪重，清风仍旧满西曹。
次粹之见寄韵
作者：祁顺
朝代：明

耕读生涯有旧丘，可能憔悴滞荒州。常怀元亮篱边菊，不羡王戎手上筹。青鬓忽随蓬梗老，朱门争似草亭幽。裁书便约渔樵侣，岁晚相寻夙愿酬。左官荒徼称闲行，懒把词章作楚声。五斗折腰惭靖节，一言知己慕鬷明。画蛇岂在能安足，待兔那堪久辍耕。亦欲乘风问真宰，宦途巇险几时平。
次粹之见寄韵·其一
作者：祁顺
朝代：明

耕读生涯有旧丘，可能憔悴滞荒州。常怀元亮篱边菊，不羡王戎手上筹。青鬓忽随蓬梗老，朱门争似草亭幽。裁书便约渔樵侣，岁晚相寻夙愿酬。
次粹之见寄韵·其二
作者：祁顺
朝代：明

左官荒徼称闲行，懒把词章作楚声。五斗折腰惭靖节，一言知己慕鬷明。画蛇岂在能安足，待兔那堪久辍耕。亦欲乘风问真宰，宦途巇险几时平。
次萧文明见寄韵
作者：祁顺
朝代：明

戊戌仲冬都下会，相将已是十年来。别离不奈关河隔，老大都缘节序催。山海往还忻有便，石阡留滞笑多灾。达人不向穷途哭，公道今逢泰运开。四海正悬安石望，三衢先借孔恂才。疏从北阙陈无逸，诗向南山咏有莱。邂逅壶觞娱客邸，笑谈珠玉落诗台。明朝判袂仍惆怅，目送文星彻上台。使君特被徵书起，匹马遥从贵竹来。山鬼揶揄谁见笑，银青消息自相催。由来得丧皆天命，谩道青黄是木灾。傲雪苍松饶晚翠，倚云红杏任先开。从今妙手宜医国，自古明君不负才。却笑生成同雨露，未应踪迹尚蒿莱。行当考绩朝京阙，便拟乘风问粤台。白发慈亲欢菽水，此情应不换三台。
次萧文明见寄韵·其一
作者：祁顺
朝代：明

戊戌仲冬都下会，相将已是十年来。别离不奈关河隔，老大都缘节序催。山海往还忻有便，石阡留滞笑多灾。达人不向穷途哭，公道今逢泰运开。四海正悬安石望，三衢先借孔恂才。疏从北阙陈无逸，诗向南山咏有莱。邂逅壶觞娱客邸，笑谈珠玉落诗台。明朝判袂仍惆怅，目送文星彻上台。
次萧文明见寄韵·其二
作者：祁顺
朝代：明

使君特被徵书起，匹马遥从贵竹来。山鬼揶揄谁见笑，银青消息自相催。由来得丧皆天命，谩道青黄是木灾。傲雪苍松饶晚翠，倚云红杏任先开。从今妙手宜医国，自古明君不负才。却笑生成同雨露，未应踪迹尚蒿莱。行当考绩朝京阙，便拟乘风问粤台。白发慈亲欢菽水，此情应不换三台。
次陈公甫先生见寄韵二首
作者：祁顺
朝代：明

不喜功名喜读书，翠深庭草懒芟除。清风散落人间去，百世犹能立懦夫。乡国诗来当远书，十年离思几时除。南归会有重论约，已辨骊驹戒仆夫。
次陈公甫先生见寄韵二首·其一
作者：祁顺
朝代：明

不喜功名喜读书，翠深庭草懒芟除。清风散落人间去，百世犹能立懦夫。
次陈公甫先生见寄韵二首·其二
作者：祁顺
朝代：明

乡国诗来当远书，十年离思几时除。南归会有重论约，已辨骊驹戒仆夫。
次陈宪副五十六韵述其历履并近日朝京往返之概而期勉于篇末云
作者：祁顺
朝代：明

正气今寥落，斯人喜在前。诗书偿夙志，科第占青年。家世陈文范，才情李谪仙。好贤常折节，重义不论钱。棘寺初登仕，芳名众所传。蕙兰香入佩，翰墨惯开筵。平法司刑典，脩辞陋太玄。书林时践蹂，文苑日联翩。道守宣尼辙，诗齐杜甫肩。八荒归眼界，一德在心田。进秩佥台宪，乘轺向楚天。先声随处满，品物待春妍。岁月劳行旆，湖山映画船。人誇真一手，功造上乘禅。北觐恩重叠，西来路几千。亲庭频梦积，帝阙只心悬。鼓瑟经湘浦，调琴和舜弦。行携清献鹤，食有汉江鳊。险径云边度，佳吟石上镌。三苗虽异域，一视本同然。不说居夷陋，还知务学先。夜窗横蠹简，午篆袅龙涎。秉笔能扛鼎，持身若涉渊。廉勤谐众论，威爱洽民廛。俗易由风动，官闲觉地偏。阳和真有脚，月露信连篇。百度咸脩饬，何人敢矫虔。清扬贪可激，善举恶堪捐。为国常思报，忧民不暇眠。福星当道灿，卿月照人圆。乌府惟栽柏，濂溪也爱莲。圜扉饶草色，绝徼息烽烟。匡济心何极，幽寻性亦便。乾坤宁有碍，风月尽无边。白雪聊赓咏，浮云任变迁。坐留松下寺，渴饮涧中泉。宝镜光难掩，苍筠老更坚。物情推练达，至理尽覃研。忠孝怀双美，公私得两全。如京天咫尺，去路月婵娟。汉殿奔趍早，尧阶拜贺专。光华争快睹，喜舞欲成颠。宴锡宫壶滟，朝回晓骑连。箫韶闻凤鸟，冠佩近貂蝉。家庆双亲老，衷情寸草牵。王程甘跋涉，子职暂缠绵。岁晏归期迫，途长望眼穿。马前占喜鹊，车后载鸣鸢。览胜添新句，荣乡是旧缘。贵阳重按部，王政诞昭宣。世治民应乐，时和序靡愆。一方殊辑睦，寸虑尚勤拳。未许三边滞，行看万里骞。位兼名赫奕，身与道周旋。刚直终无馁，公平自不偏。勋庸从此大，千载耀山川。
次陈宪副粹之见寄
作者：祁顺
朝代：明

山石崎岖路屈盘，使君行部不辞难。车乘鹭羽辛勤到，匣有龙泉子细看。甘雨满天春共煦，清冰出壑夏犹寒。豺狼远遁风尘息，见说边人处处安。
次陈琴窗见寄三首
作者：祁顺
朝代：明

鸭江持节踏春冰，千里驱驰两鬓星。留得一时清白操，颇胜陶谷唱邮亭。爱君襟度瑩如冰，别久频瞻处士星。此日问奇仍载酒，春风沉醉子云亭。世事多虞念履冰，旧交零落半晨星。何当早遂投簪愿，来共山中结草亭。
次陈琴窗见寄三首·其一
作者：祁顺
朝代：明

鸭江持节踏春冰，千里驱驰两鬓星。留得一时清白操，颇胜陶谷唱邮亭。
次陈琴窗见寄三首·其三
作者：祁顺
朝代：明

世事多虞念履冰，旧交零落半晨星。何当早遂投簪愿，来共山中结草亭。
次陈琴窗见寄三首·其二
作者：祁顺
朝代：明

爱君襟度瑩如冰，别久频瞻处士星。此日问奇仍载酒，春风沉醉子云亭。
次陈琴窗见寄三首·其二
作者：祁顺
朝代：明
体裁：七言绝句

爱君襟度莹如冰，别久频瞻处士星。此日问奇仍载酒，春风沉醉子云亭。
次陈粹之见赠韵
作者：祁顺
朝代：明

路入姑苏指八闽，相逢都觉雪盈簪。一生踪迹浑如梦，廿载交游已见心。驽马厌驰官道远，老龙闲卧海波深。多情赠我诗三百，一度相思一度吟。
次韵寄方彦卿
作者：祁顺
朝代：明

浮世红尘日日忙，一樽谁共洗愁肠。陇梅欲寄春无便，池草初生梦有香。抚罢焦桐怜古调，对残霜镜忆年光。天南莫怪频回首，人在山中紫翠房。
次韵送萧文明
作者：祁顺
朝代：明

垆锤风水事非难，老我羞弹贡禹冠。对酒独忘身外事，论诗同慰客中欢。宦情未必羁张翰，人望先当起谢安。重到玄都应有感，碧桃零落不堪看。
次高克明韵
作者：祁顺
朝代：明

郡城潇洒近岩扃，乐对琴书适性灵。原宪贫身非谓病，次公狂态本来醒。朝山拄笏千层碧，夜阁然藜一点青。疏钝无能裨治理，发硎新刃愧庖丁。郡僻人稀日日闲，柴门虽设不须关。石边流水自清浅，林际白云时往还。圣主恩波深似海，逐臣踪迹饱看山。龙泉紫气冲牛斗，怪得光芒五色寒。
次高克明韵·其一
作者：祁顺
朝代：明

郡城潇洒近岩扃，乐对琴书适性灵。原宪贫身非谓病，次公狂态本来醒。朝山拄笏千层碧，夜阁然藜一点青。疏钝无能裨治理，发硎新刃愧庖丁。
次高克明韵·其二
作者：祁顺
朝代：明

郡僻人稀日日闲，柴门虽设不须关。石边流水自清浅，林际白云时往还。圣主恩波深似海，逐臣踪迹饱看山。龙泉紫气冲牛斗，怪得光芒五色寒。
正月十三日自清平至杨老堡午酌观音堂东翠渠
作者：祁顺
朝代：明

晓发清平西，春早多阴雨。辕门具壶觞，车马纷出祖。杯停速分袂，意不尽宾主。边城息烽烟，道路忘脩阻。吟哦声呜呜，太瘦为诗苦。山塘近清溪，驻节暂容与。一饷即驱驰，天寒日过午。
汉江舟中和张廷玉一律
作者：祁顺
朝代：明

江头春意满楼船，花柳争妍二月天。帆影逐将飞鸟去，笛声惊起老龙眠。山连两岸云林合，石激中流雪浪溅。莫谓东来好游赏，寻常诗酒惯相牵。
沔河
作者：祁顺
朝代：明

娘子关头露一泓，滔滔东下势如倾。英雄争战多遗恨，千古奔流洗未平。
浈阳道中遇雨
作者：祁顺
朝代：明

一滴能添一种情，五更推枕梦难成。草堂风雨寻常听，不似蓬窗此夜声。
清平道中遇京使问讯
作者：祁顺
朝代：明

两骑驰驱自帝畿，途中相问故迟迟。旧年人去今年返，正月音来二月知。执政尚留文彦博，除书未有介之推。湖川岁歉民饥甚，大旱云霓今属谁。
清源县分司后庭双柏
作者：祁顺
朝代：明

亭亭两柏省堂西，乌鸟来啼凤鸟栖。愿借化工培养力，百年高节与云齐。
渔家竹里半开门
作者：祁顺
朝代：明

一簇人烟水竹隈，黄昏沽酒得鱼回。柴门欲闭还留却，少待清风明月来。
温泉
作者：祁顺
朝代：明

浴罢温池百体轻，天风两腋助清泠。痊疴去垢浑閒事，须念汤盘九字铭。
游庐山开先寺和陈宪长韵
作者：祁顺
朝代：明

平生爱庐阜，此日得攀缘。纵目乾坤外，游心混沌先。九江仍旧派，五老未华颠。云敛金轮现，崖空石镜悬。上方闲岁月，深洞半云烟。物外通三岛，壶中别一天。坐来消俗念，吟就耸诗肩。佛礼金仙象，僧参玉版禅。炉峰腾瑞蔼，康谷泻飞泉。淑气钟灵异，高名冠幅员。欧苏题未泯，李谢迹皆仙。无限怀贤思，安排付锦笺。
游晋祠和壁上韵
作者：祁顺
朝代：明

佳景传闻未易寻，远来登览惬初心。群山钟秀此为异，一水有灵安在深。唐叔祠宫新胜旧，晋阳疆土古犹今。碑题满眼耽看久，老树庭前转午阴。